
Kapittel 1 
Introduksjon 



Da jeg gikk på grunnskolen pleide vi å rusle 
bort på biblioteket når vi lurte på noe, og vi 
gikk alltid bort på biblioteket når vi trengte 
fakta til skoleprosjekter. Trengte vi for eksem- 
pel å vite hvor mange innbyggere Paris har 
slo vi opp i store, tunge leksikon. Da måtte vi 
først finne det rette bindet, og så slå opp på 
«P», «Pa» og så videre. Siden den gang har det 
vært store teknologiske fremskritt. Dagens 
skoleelever har tilgang på en mengde informas- 
jon tilgjengelig via internett, og den digitale 
hverdagen er blitt en selvfølge også i resten av 
samfunnet. De fleste går i dag rundt med en 
smarttelefon i lomma, og har dermed tilgang 
til informasjon hvor enn de er. Spørsmålet blir 
da: Hva skal da det fysiske biblioteksrommet 
inneholde i fremtiden? 



- Før var det de fysiske samlin- 
gene som var bibliotekets ryggrad: 
bøker, tidsskrifter, aviser, medier 
for musikk, mikrofilm og liknende. 
Ser vi på det fysiske bibliotekets 
framtid, tyder alt på at det er bib- 
liotekrommet og de aktivitetene 
som finner sted der, som vil bli 
bibliotekets kjerne. Det betyr at 
arkitektur, interiør, design og 
inventar vil få økt betydning. Ja, i 
tillegg til det viktigste av alt da - de 
menneskene som jobber der. 1 

- Odd Letnes, redaktør 
i Bok og bibliotek 




1 Bok og bibliotek (se URL-liste) 



Problemstilling 

På bakgrunn av den digitale brytningstiden 
bibliotekene står overfor, hvordan kan jeg 
fornye interessen for folkebiblioteket? 



Personlig bakgrunn 

Selv har jeg vært en aktiv bibliotekbruker siden 
jeg gikk på barneskolen, og min far har i flere 
år vært biblioteksjef ved Tysnes folkebibliotek. 
Gjennom årene har jeg brukt biblioteket på 
ulike måter. Da jeg var liten lånte jeg alltid med 
hjem hauger med bøker og lydbøker på kassett. 
Biblioteket var den gang et rom på barne- og 
ungdomsskolen, og bare åpent noen timer hver 
uke. Jeg husker det som et varmt og inviterende 
sted hvor jeg alltid kunne finne noe spennende 
å ta med hjem. Da jeg ble eldre og flyttet til 
Bergen tok jeg raskt i bruk Bergen offentlige 
bibliotek, og jeg fikk da et mye større tilbud. 
Jeg lånte fremdeles bøker og filmer, men brukte 
det også som lesesal hvor jeg lett fant kon- 
sentrasjon. Det var behagelig å sitte sammen 
med alle de andre ukjente menneskene, og i et 
offentlig rom blir man nødt til å ta seg sammen 
og konsentrere seg. Senere har jeg benyttet meg 
av tilbudet om foredrag og politiske debatter, 
og da biblioteket startet å ha søndagsåpent 
høsten 2012 begynte jeg å ta med datteren min 
på biblioteket for å innvie henne i bibliotekets 
mange gleder. 

Aktualitet 

Det foregår i dag en løpende debatt om hva 
folkebiblioteket skal være, både offentlig og 
innad i biblioteksmiljøet. På 1990-tallet ble det 
fysiske folkebiblioteket spådd dødt på grunn av 

den digitale utviklingen, men det overlevde. I 
dag blir hverdagen vår stadig mer digitalisert, 
og e-bøkene er på full fart inn i bibliteket. Dette 
betyr at den sosiale dimensjonen i biblioteket 
blir stadig viktigere, og som en følge av dette 
kommer det stadig flere aktiviteter og arrange- 
menter som en del av folkebibliotekets tilbud. 

Sentralt i denne diskusjonen står Nye Deich- 
man i Oslo. Det nye hovedbiblioteket er ventet 
å stå ferdig i 2017, og det blir heftig debattert 
hva dette bygget skal inneholde. Ambisjonene 
for Nye Deichman er at det skal bli «verdens 
mest nyskapende folkebiblioteksbygg». 2 Bak 
dette utsagnet ligger det at biblioteket alltid vil 
være i forkant når det gjelder tilbud og kom- 
petanse, samt kontinuerlig fornyelse ved å følge 
med på den digitale utviklingen. Biblioteket 
planlegges slik at det skal tåle både støy og kon- 
templasjon, og ambisjonen for det nye folke- 
biblioteket er et ønske om å forandre dagens 
bibliotekstypologi. 

Mål 

Gjennom dette prosjektet vil jeg revitalisere 
folkebiblioteket ved å skape et sosialt møtest- 
ed som vektlegger kunnskap og opplevelser. 
Stadig flere av folkebibliotekets tjenester blir 
tilgjengelige via internett og jeg vil derfor legge 
vekt på den sosiale dimensjonen ved bibliote- 
ket. Jeg vil skape et biblioteksrom som er åpent 



2 Norsk bibliotekforening (se URL-liste) 



og inviterende og som dermed synliggjør 
bibliotekets aktiviteter. Sosial læring vil stå 
sentralt, og bibliotekaren skal ha en aktiv rolle 
ute i bibliotekslokalet. 

Fremgangsmåte 

Jeg vil starte med å sette meg inn i hva folke- 
biblioteket er og hvilken funksjon det i dag 
har i samfunnet. For å finne ut av dette vil 
jeg snakke med bibliotekarer og følge med på 
diskusjoner i biblioteksmiljøet. Jeg vil melde 
meg på den interne e-postlisten som går 
mellom bibliotekarer i Norge, lese tidsskriftet 
«Bok og bibliotek» og følge med på biblioteks- 
relaterte blogger. Videre vil jeg ta kontakt med 
bibliotek som kan ha interessante meninger 
for mitt prosjekt og undersøke dette nærmere. 
Neste steg blir å dra på befaring til utvalgte 
bibliotek. Jeg vil besøke store bibliotek i Euro- 
pa for å undersøke hvordan disse fremstår og 
for å skaffe meg et bredt perspektiv over hva 
som finnes av biblioteksdesign. Videre vil jeg 
besøke folkebibliotek i mitt nærområde, og in- 
tervjue bibliotekssjefen. Her vil jeg undersøke 
hvilke tilbud bibliotekene har og hvordan 
lokalene fremstår. Deretter vil jeg velge meg 
ut et bibliotek å arbeide med. Neste steg blir å 
undersøke hvem som bruker dette og hvilke 
andre tilbud som finnes i nærområdet. Jeg vil 
også gjøre en kvantitativ undersøkelse blant 

Verdiord 

møtested 

opplevelser 

læring 



de besøkende for å finne mer ut om brukerne. 
I arbeidet med det utvalgte biblioteket vil jeg 
legge grunnlaget for disponeringen av lokalet 
og deretter gå dypere inn i et bestemt område 
som jeg skal utforme møbler til. På grunnlag 
av den informasjonen jeg har samlet om dette 
biblioteket og folkebiblioteket som institusjon, 
vil jeg skape et folkebibliotek som kan fungere 
som en modell for fremtidens bibliotek. 



Oppbygging av oppgave 

Denne oppgaven vil bestå av to deler. Den 
første delen er en teoretisk del hvor jeg un- 
dersøker hva som skjer i bibliotekmiljøet i dag. 
I denne delen vil jeg undersøke hva som er et 
godt bibliotekrom og hvorfor folkebiblioteket 
er viktig i samfunnet. Videre vil jeg skrive om 
store bibliotek i Europa. Noen av disse har jeg 
besøkt, andre har jeg lest om. Videre vil jeg 
undersøke hva som skjer i dagens bibliotek. 
Her vil jeg blant annet gå inn på e-bøker og 
hvordan dette endrer biblioteklokalet. Deretter 
vil jeg analysere bibliotek i mitt nærområde, 
og velge et bibliotek å arbeide med. Den andre 
delen vil bestå av en praktisk del hvor jeg på 
bakgrunn av mine undersøkelser vil utforme 
biblioteket jeg har valgt. Dette vil si en plan- 
løsning hvor jeg viser min disponering av 
arealet og et område som jeg går dypere inn i 
og utvikler en møbelkollesjon til. 

Avgrensning 

Undersøkelsene i denne oppgaven inkluderer 
alle typer bibliotek, som universitetsbibliotek 
og skolebibliotek, men jeg vil i den praktiske 
delen konsentere meg om folkebiblioteket. Jeg 
vil da velge et bestemt bibliotek å arbeide med, 
og deretter utarbeide en planløsning, hvor jeg 
vil fokusere på publikumsarealet. Deretter vil 
jeg velge en bestemt situasjon å utvikle en mø- 
belkolleksjon til. 

Kapittel 2 
Bakgrunn 



Dette kapittelet består av to deler. I den første 
delen vil jeg se på en debatt mellom bib- 
liotekarer som handler om hva som er et godt 
biblioteksrom. Denne debatten oppstod da 
Vennesla Kulturhus stod nytt i 201 1, og fikk 
mye oppmerksomhet i media for biblioteket 
i kulturhuset. I den andre delen vil jeg gå inn 
på hvorfor folkebiblioteket er viktig i samfun- 
net, og hvorfor det er viktig at dette tilbudet 
eksisterer. Gjennom denne teksten vil jeg gå 
inn på hvem som bruker biblioteket og hvorfor 
møter mellom mennesker i det offentlige rom 
er viktig. 

Hva er et godt 
biblioteksrom? 

Det foregår i dag en løpende diskusjon om hva 
som er et godt biblioteksrom. Det diskuteres 
blant annet hvilke tilbud folkebiblioteket skal 
tilby og hvordan fremtidens bibliotek skal se 
ut. I 201 1 ble det bygget et nytt kulturhus i 
Vennesla, som blant annet inneholder bib- 
liotek. Kulturhuset er tegnet av arkitektfirmaet 
Helen og Hard, og arkitekt Håkon Minnesjord 
Solheim har vært prosjektleder. Ettersom kul- 
turhuset ble mye omtalt i media etter åpningen 
satte det i gang en diskusjon blant biblioteksin- 
teresserte om dette er et godt biblioteksrom. 



Vennesla Kulturhus 

Kulturhuset ligger midt i sentrum av Vennesla, 
like ved torget og gågaten. Karakteristisk for 
bygget er limtreribbene som fungerer både som 
bærekonstruksjon og møblering. Ribbene in- 
neholder ventilasjon og belysning, og inne i lo- 
kalet fungerer de som sitteplasser, bokhyller og 
utstillingsplass for bøker. Noen av sitteplassene 
er utformet som huler inne i hyllene, mens an- 
dre er arbeidsplasser mellom hyllene. På denne 
måten er det naturlig både å sitte sammen med 
andre eller alene. Kulturhuset inneholder kafé, 

billettskranke for kinoen, et område for avisles- 
ing, låneskranke for biblioteket, et lite amfi og 
et åpent rom for kulturaktiviteter. Selve bib- 
lioteksrommet ligger en halv etasje opp innerst 
i lokalet. 

Debatten 

Marit Andersen Somby satte i gang debatten 
om Vennesla Kulturhus. Hun er prosjekled- 
er for Bibliotekrom i Troms. Dette prosjektet 
fokuserer på å «utvikle endringsorienterte 
bibliotekrom tilpasset lokalsamfunnets behov 
for bibliotek som kunnskaps-, kultur- og litter- 
atursentrum, møtested og aktivitetsarena». 1 På 
arkitektnytt.no er hun kritisk til om møteplass- 
funksjonen er ivaretatt og skriver blant annet: 

Jeg er veldig interessert i å få vite mer om hvordan 
arbeidsprosessen har vært og i hvilken grad de an- 
satte på biblioteket har vært involvert i utformin- 
gen av bibliotekrommet. Er dette et bibliotekrom 
bygd for framtida? For meg virker rommet veldig 
statisk og skulpturelt. Det hadde vært interessant å 
vite i hvor stor grad man har tenkt på hvilke funks- 
joner rommet skal understøtte, hvilke aktiviteter 
skal foregå her utenom bokutlån og lesing? 2 

Ettersom det ikke kommer noen respons fra 
hverken byggherrer eller arkitekter fortsetter 



1 Arkitektnytt.no (se URL-liste) 

2 Arkitektnytt.no (se URL-liste) 



debatten på biblioteksforum.no hvor Anders 
Ericson ved Norsk bibliotekforening tar opp 
tråden. Han har intervjuet biblioteksjef ved 
Vennesla bibliotek, Anne Kjersti Bentsen, som 
blant annet sier følgende: 

Det fungerer veldig bra for både ansatte og 
brukere. Og jeg må jo understreke at biblioteket er 
mer enn bare den delen der bøkene står. Vi har en 
foajé, med skranke, kafé og filmer, og i underetas- 
jen har vi et godt møterom for førti voksne med 
barn, pluss kontorer. Vi har også arrangementer i 
bibliotekdelen, der reolene er. Plass for mennesker 
og aktiviteter var veldig viktig under hele planleg- 
ginga, en prosess biblioteket var involvert i, fra dag 
én. Jeg satt sjøl i både byggekomiteen og før det i 
juryen. Vi hadde en begrensa arkitektkonkurranse, 
med fem deltakere. Vinnerforslaget var veldig 
gjennomarbeidet, og det var ikke vanskelig å kåre 
vinneren. 3 

Odd Letnes, redaktør i tidsskriftet Bok og 
bibliotek, følger opp debatten om Kulturhuset 
i Vennesla. 4 Han har selv besøkt biblioteket og 
starter artikkelen med å gi biblioteket terning- 
kast seks. Han skriver så: «spør du meg hvor 
Norges vakreste nye bibliotek ligger, er det 
fristende å svare i Vennesla». Videre er det in- 
tervju med bibliotekssjefen i Vennesla, som kan 
fortelle at besøkstallet har gått opp, og at de er 

3 Bibliotekforum.no (se URL-liste) 

4 Bok og bibliotek nr. 2/2012 

i ferd med å bli en storstue for tettstedet. Med 
det nye bygget kan de tilby langt flere tjenester 
enn de gjorde før, og de er med på å arrangere 
en rekke kulturaktiviteter. 

Interiørarkitekten 

Interiørarkitekt Kaja Kosonen Geiran tar opp 
debatten i Arkitektnytt noen måneder senere. 
Hun har også intervjuet biblioteksjef Bentsen 
som kan fortelle at før kom publikum kun når 
de hadde et ærend. I dag kommer de av mange 
årsaker, og særlig ungdom tiltrekkes av loka- 
lene. Bentsen sier: «Ungdom så vi aldri i det 
gamle biblioteket. Nå ser vi dem gjøre lekser 
her etter skoletid. De henger rundt, kryper opp 
i sittebenken innerst i lokalet, surfer på nettet 
eller spiller dataspill». Bensten kan videre for- 
telle at hun i starten var skeptisk til faste reoler. 
Det forrige bibliotekslokalet hadde hyller på 
hjul, men likevel opplevde de ikke at det gav 
mer fleksibilitet. Hyllene ble for omstendelige 
å flytte. Bygget brukes i dag som kulturhus til 



tross for at det ikke er planlagt helhetlig for 
dette. Det mangler et galleri for utstillinger, 
en mindre sal til 50-100 personer og plass til 
kulturskole. Det er derfor kjøpt inn mobile 
sceneelementer og utstillingstavler til bruk for 
mindre utstillinger. Bentsen kan fortelle at det 
ikke finnes nok lagringsplass i bygget, og at 
dette er en klar svakhet. Dermed blir ting lagret 
i en krok i foajeen, noe som ikke er en optimal 
løsning. 

Kafeen 

Kafésonen ligger like ved inngangen, og selve 
bibliotekslokalet ligger en halvetasje opp. 
Kafeen ble utformet av arkitektkontoret uten 
bruk av interiørarkitekt, og denne kompetan- 
sen ble heller ikke etterspurt av kommunen. 
Dermed var det brukerne og eksterne spesi- 
alleverandører som hadde ansvaret for plan- 
legging av kjøkken og bardisk. Bentsen kan for- 
telle at kafeen for tiden er stengt fordi det var 
for få besøkende. Hun sier: «Det var kanskje 

først og fremst et feil kafékonsept for dette byg- 
get, men vi har fått reaksjoner fra publikum på 
at kafeen er for lite skjermet og lite hyggelig». 
Arkitekt Håkon Minnesjord Solheim er imid- 
lertid innstilt på å justere løsningen når kafeen 
skal startes opp igjen. 5 

Kafeen ble utformet av 
arkitektkontoret uten bruk 
av interiørarkitekt, og denne 
kompetansen ble heller ikke 
etterspurt av kommunen. 

Økt besøkstall 

Gjennom intervjuet i Arkitektnytt kan Bentsen 
fortelle om økt besøk etter åpningen. Statistikk 
viser at besøkstallet alltid øker når bibliotek får 
ny utforming. Aftenposten viser gjennom en 



artikkel hvordan besøkstallet går opp når bib- 
liotek får nye lokaler, og artikkelen inneholder 
en liste over nye bibliotek og hvor stor økning 
det har vært i besøkstallet etter et år. Vennesla 
bibliotek er ikke tatt med på listen, trolig fordi 
det er for nytt. Bibliotekene som hadde den 
største økningen var Eidsberg bibliotek med 
58,8% og Sørum bibliotek med 40,5%, og det 
minste var Lørenskog bibliotek med 12,2%. 
Gjennom artikkelen kommer det også frem at 
nye biblioteksbygg ofte har lengre åpningstider 
enn før, og at de ofte flytter til en bedre belig- 
genhet, noe som også bidrar til at besøkstallet 
øker. Nesteleder ved Deichman bibliotek på 
Lambertseter forteller i artikkelen at da bib- 
lioteket flyttet inn i nye lokaler i oktober 2010 
ble besøkstallet doblet det første året. 6 Ven- 
nesla bibliotek var tidligere samlokalisert med 
brannstasjonen utenfor sentrum, og lokalene 
var dårlige. Derfor er det heller ikke på dette 
biblioteket overraskende at besøkstallet øker. 



5 Arkitektnytt nr. 9/2012 s. 14 



6 Aftenposten nr. 276, 11. oktober 2012 s. 46 

Priset arkitektur 

Debatten viser at det er udelte meninger om 
Vennesla Kulturhus. Mens arkitekter priser 
bygget, mener bibliotekskyndige at lokalene er 
for lite fleksible og fremtidsrettede. Kritikken 
er spesielt rettet mot reolene, som er svært 
statiske og lite fleksible. Uansett har Vennesla 
Kulturhus blitt lagt merke til som et vakkert 
biblioteksrom. Bygget har vært nominert til 
Beste byggverk i Norden på Arkitekturmessen 
AWARDS i Gøteborg, og i 2012 vant det Stat- 
ens Byggeskikkpris: 

Bygget er et eksempel på at hvordan god arkitektur 
kan bidra til å utvikle et sted. Vennesla har fått et 
fantastisk og unikt fellesrom for alle. Det har et 
lavmælt formspråk som skaper identitet uten å 
bruke de store faktene. Her brukes bærekonstruks- 
jonen som et arkitektonisk hovedelement, men 
dekker også flere andre funksjoner knyttet til bruk 
og teknikk. Ved sin arkitektoniske form og gode 
utførelse representerer bygningen en videreut- 
vikling av norsk trearkitektur og byggeskikk. 7 



Oppsummering 



Denne debatten handler om hva som er et godt 

biblioteksrom, og diskusjonen handler blant 

annet om hvilke tilbud folkebiblioteket skal til- KoilkluSJ Oil 

by og hvordan fremtidens bibliotek skal se ut. I 
201 1 ble det bygget et nytt kulturhus i Vennesla 
som inneholder bibliotek, og dette biblioteket 
satte i gang en diskusjon blant bibliotekarer om 
hva som er et godt biblioteksrom. Enklelte me- 
ner at Vennesla bibliotek er et godt og velfun- 
gerende biblioteksrom, mens andre mener at 
det bare har estetiske kvaliteter, og ikke bidrar 
til nyskaping innen biblioteksmiljøet. 



uten tvil er et svært vakkert og imponerende 
rom. Rommet vekker nysgjerrighet og skaper 
en ny blæst rundt biblioteksrommet. Dis- 
kuterer vi nyskaping innen folkebiblioteket 
er dette biblioteket relativt tradisjonelt. Det 
legges stor vekt på boksamlingen, og dette er 
en svært dominerende del av bygget. Det er 
en stor symbolikk i hvordan bygget nærmest 
holdes oppe av bøkene ved at bokhyllene er 
en del av byggets skjelett. Biblioteket holder 
arrangementer inne i biblioteksrommet omgitt 
av boksamlingen, og bøkene danner en ramme 
rundt alt som skjer i biblioteket. Bibliotekss- 
jef Anne Kjersti Bentsen sier at hun er svært 
fornøyd med bygget og det økte besøkstallet, 
men det er viktig å huske på at jobben hennes 
innebærer å vise frem biblioteket på en pos- 
itiv måte. At besøkstallet har steget kan med 
stor sannsynlighet skyldes av at det er et nytt, 
flott bygg og at det har fått en ny beliggenhet. 

Mens arkitekter priser 
bygget, mener biblioteks- 
kyndige at lokalene er for lite 
fleksible og fremtidsrettede. 



Refleksjon 



Dette er en veldig interessant debatt, og mitt 
syn på denne de batten er at Vennesla bibliotek 

7 Husbanken.no (se URL-liste) 



Denne debatten handler om hvordan man 
kan skape gode bibliotekslokaler og dermed 
øke besøkstallet til folkebiblioteket. Etter mitt 
skjønn er folkebiblioteket fremdeles svært 
fokusert på boksamlingen og hvordan formi- 
dle litteraturen på en god måte som får opp 
utlånstallene. Dette er selvsagt en viktig op- 
pgave, men ettersom samfunnet blir stadig mer 
digitalisert, synes jeg det er interessant å tenke 
på folkebiblioteket som et møtested hvor det 
utveksles kunnskap. Debatten er derfor svært 
interessant for meg, fordi jeg gjennom mitt 
prosjekt ønsker å bidra til nytenkning innen 
folkebiblioteket. 

Hvorfor er 

folkebiblioteket 

viktig? 

Det blir ofte diskutert hva som er et godt 
biblioteksrom, men videre vil jeg undersøke 
hvorfor biblioteksrommet er viktig i samfunnet 
og hvorfor det er viktig å skape gode biblioteks- 
rom. Gjennom denne teksten vil jeg derfor 
undersøke hvem som bruker biblioteket og 
hva disse møtene mellom de besøkende fører 
til. Videre vil jeg undersøke hvordan folkebib- 
lioteket har endret seg i takt med den digitale 
utviklingen. 

Biblioteket i endring 

Det norske samfunnet blir stadig mer digital- 
isert, og tilgangen på informasjon har aldri 
vært så god som nå. Stadig flere tjenester kan 
i dag utføres på internett, også bibliotekets 
digitale tjenester. Bokutlånet har de siste årene 
stagnert, mens besøkstallet har steget. Nær 



sagt alle innbyggerne i Norge har et forhold 
til folkebiblioteket. Kun 9% angir at de aldri 
har brukt et bibliotek, 8 og bibliotekene har til 
sammen 22 millioner besøk hvert år. 9 Dette er 
fire og en halv ganger den norske befolkningen. 
Av de besøkende er det svært varierende hva 
de foretar seg. Under halvparten er der for å 
låne bøker, og resten leser, studerer, deltar på 
aktiviteter, konverserer eller gjør andre ting. 
Noen er i kontakt med personalet. Enkelte er 
på biblioteket bare noen minutter, mens andre 
er der hele dagen. Folkebiblioteket er den mest 
besøkte kulturinstitusjonen i samfunnet, og det 
stedet hvor det bredeste snittet av befolkningen 
kommer. Derfor gir brukerne av biblioteket et 
godt representativt bilde av hele befolkningen. 10 
I dag er bibliotekrommet mye mer enn en sam- 
ling bøker. Det er levende, multifunksjonelle 
rom som brukes til mange ulike aktiviteter og 
formål. Biblioteket blir gjerne referert til som 
«det tredje rommet» som et tredje sted mel- 



8 Audunson (2012) artikkel 

9 Høimyr (2009) s. 9 

10 Rasmussen, Jochumsen, Skot-Hansen (2011) s. 115 




Seattle 
Foto: Kateoo, 



17 



lom arbeid og hjem. 11 Hit er alle velkomne, og 
biblioteket tilrettelegger for sosial kontakt og 
tilgang til ulike tjenester. Åshild Plener skriver 
dette om biblioteksrommet i masteroppgaven 
sin ved Høgskolen i Oslo: 

I dag er biblioteksrommet 
mye mer enn en samling 
bøker. Det er levende, multi- 
funksjonelle rom som brukes 
til mange ulike aktiviteter og 
formål. 



Folkebiblioteket har gjennom formidling av 
kunnskap og kultur, bidratt til at den vanlige borg- 
er kan delta i den offentlige debatt. I den senere 
tid har underholdningselementet kommet sterkere 
inn. Retten til bare å være tilstede i det fysiske, 
offentlige rommet som biblioteket er, uten at det 
dermed stilles noe krav til de tilstedeværende, er 
en funksjon ved folkebiblioteket som har blitt mer 
og mer viktig. 12 

Det fysiske biblioteksrommet blir altså st- 
adig viktigere til tross for den digitale ut- 
viklingen. Noe av forklaringen kan ligge i at 
likhetsprinsippet står sterkt i folkebiblioteket. 
Biblioteket er et offentlig sted i samfunnet 
hvor alle mennesker får tilgang til de samme 
tjenestene uavhengig av sosial status, etnisitet 
eller økonomi. Det er gratis og uforpliktende, 
og man kan oppholde seg her så lenge man 
ønsker. På biblioteket kan man få tilgang på 
tjenester og utstyr som man ikke har tilgang på 
hjemme. For eksempel kan barn spille dataspill 
her, og holde tritt ved det de andre barna snak- 
ker om på skolen. 

Sosial kapital 

Bibliotekrommet er svært viktig også når det 




gjelder bygging av sosial kapital. Den amer- 
ikanske professoren Robert Putnam er en 
internasjonalt ledende forsker på sosial kapital, 
og har skrevet boken Bowling alone: the collapse 
and revival of American Community. Sosial 
kapital handler om samhandling mellom men- 
nesker som fører til tillit, og måles gjennom 
spørsmål om folk har tillit til andre mennesker, 
også fremmede. I tillegg måles graden av tillit 
til ulike institusjoner i samfunnet. 13 Putnam 
deler den sosiale kapitalen inn i to hovedform- 



er: båndkapital og brokapital. Båndkapitalen er 
nære relasjoner, som familie, venner og etniske 
grupper. Dette er en grunnleggende form for 
sosial kapital og skaper trygghet og mening for 
den enkelte. Brokapitalen bygger broer mellom 
mennesker fra forskjellige grupper og binder 
dem sammen. Båndkapitalen skaper trygghet 
og nære relasjoner, mens brokapitalen skaper 
nettverk på tvers av grupper og samfunn. 14 
Disse to formene for sosial kapital er svært 
viktige for at samfunnet skal fungere. Det er 



1 1 PLACE-prosjektet ved HiO 

12 Plener (2008) s. 12 

18 



13 Høimyr (2009) s. 9 



14 Høimyr (2009) s. 11 



vanskeligere å skape brokapital enn båndkap- 
ital, fordi båndkapitalen er de menneskene en 
allerede har nær kontakt med. Derfor er det 
en utfordring i samfunnet å tilrettelegge for 
bygging av brokapital. 

Sosial kapital i biblioteket 

Bibliotekrommet er et fysisk sted hvor man 
møter andre typer mennesker ansikt til an- 
sikt. Samfunnsforskere er bekymret over at 
bibliotekrommet skal forsvinne til fordel for 
digitale nettverk. Førsteamanuensis Svanhild 
Aabø, som forsker innenfor området bibliotek 
og samfunn ved Høgskolen i Oslo sier dette i et 
intervju i tidsskriftet Bok og bibliotek: 

Samfunnsforskere er opptatt av at det multikul- 
turelle og digitaliserte samfunnet kan bli svært 
fragmentert, at det er få arenaer der et tverrsnitt 
av lokalsamfunnet kan møtes og se hverandre. 
Det fins en mengde tilbud for spesielle interesseg- 
rupper, men få steder der er en møtes på tvers av 
generasjon, kultur og interesser. Bekymringen er at 
dette kan føre til mindre politisk og sosial deltak- 
ing i samfunnet og til redusert sosial kapital. 15 

Båndkapitalen skaper 
trygghet og nære relasjoner, 
mens brokapitalen skaper 
nettverk på tvers av grup- 
per og samfunn. Disse to 
formene for sosial kapital er 
svært viktige for at 
samfunnet skal fungere. 

Biblioteksrommet er et unikt sted i samfunnet, 
og kan vanskelig erstattes av et digitalt rom, 
siden det kommer alle mulige mennesker der, 
og er et sted hvor det dannes sosial kapital. Høy 
sosial kapital er svært viktig i et samfunn, og 
nødvendig for å få det til å fungere. Det har vist 



15 Letnes (2008) artikkel 

seg at høy sosial kapital fører til bedre helse, 
bedre skoleresultater, mindre kriminalitet, en 
mer effektiv offentlig administrasjon, mindre 
korrupsjon og større økonomisk vekst enn om- 
råder med lav sosial kapital. Sosial kapital har 
betydning både for enkeltmennesker, lokalsam- 
funn, organisasjoner og på nasjonalt nivå. Det 
er avgjørende at den sosial kapitalen fornyes og 
holdes vedlike. 16 

Det offentlige rommet 

Folkebiblioteket er, som tidligere nevnt, en 
institusjon som blir brukt av alle typer men- 
nesker i samfunnet. Derfor er det et godt sted 
å bygge brokapital, hvor man ser andre men- 
nesker i ulike aldre og fra ulike kulturer. På 
folkebiblioteket blir man eksponert for andre 
mennesker uten nødvendigvis å ta kontakt med 
dem, samtidig som man selv ser andre men- 
nesker. Ofte observerer man de andre menne- 
skene akkurat lenge nok til å anerkjenne at de 
er der, og tar hensyn til dem. Dette er såkalt 
«dannet uoppmerksomhet», 17 og er en form 
for sosial interaksjon som gjør det behagelig å 
omgås i det offentlige rommet. Denne typen 
møter blir også referert til som «lavintensive 
møter», hvor man eksponeres for fremmede, 
mens høyintensive møter er arrangerte møter 
hvor begge parter er aktive. 18 Biblioteket er 
selvsagt også et sted for å bygge båndkapital, 
og et sted hvor man kan tilbringe tid sammen 
med familien sin eller venner. Det er et sted for 
skoleelever å møte klassekameratene sine om 
ettermiddagen, som stimulerer til sosial inter- 
aksjon og ulike kulturelle stimulanser. 

Sosial kapital og utdanningsnivå 

Et annet aspekt er sammenhengen mellom den 
sosiale kapitalen i et samfunn og befolkningens 
utdanningsnivå. 19 Her spiller folkebibliotek- 



16 Høimyr (2009) s. 13 
17Høimyr(2009)s. 20 

18 Audunson (2005) artikkel 

19 Høimyr (2009) s. 13 

ene en stor og viktig rolle gjennom tilgang på 
informasjon gjennom bøker og digitale medier, 
men også gjennom bibliotekarene sin hjelp for 
å finne frem til informasjon. Skandinavia har 
en høy grad av sosial kapital og dette henger 
gjerne sammen med et velfungerende og gratis 
utdanningssystem. 

Brobygging i biblioteket 

Mange bibliotek jobber i dag aktivt med 
brobygging i biblioteket, og forsøker å binde 
sammen ulike grupper i samfunnet. Et ek- 
sempel på dette er et tiltak ved Ringsaker 
bibliotek. 20 Hit kommer det innvandrerkvinner 
som gjennom strikking også lærer seg norsk 
og bygger et sosialt nettverk. Det blir funnet 
frem bøker tilpasset kvinnenes språkkunnskap, 
og det blir hjulpet med for eksempel overset- 

Biblioteket består av 
mennesker som du kan låne 
på samme måte som en bok 
på biblioteket. 

telse av brev. Gjennom samtale om bøker og 
strikking utvikles ordforrådet gradvis, og slik 
styrker dette tiltaket integreringen av kvin- 
nene. Bibliotekene jobber også med å bryte 
ned fordommer mellom ulike grupper. Et godt 
eksempel på dette er «Menneskebiblioteket» i 
regi av Norsk Folkehjelp. 21 Biblioeteket består 
av mennesker som du kan låne på samme 
måte som en bok på biblioteket. «Boksamlin- 
gen» består av forskjellige typer mennesker 
som mange har fordommer mot, for eksempel 
homofile, muslimer, hiv-positive, personer 
med spiseforstyrrelser, blinde, rullestolbrukere, 
asylsøkere og flyktninger. I dette biblioteket får 
du mulighet til å møte ekte mennesker ansikt 
til ansikt, og lære mer om mennesker man 



20 Ringsaker.kommune.no (se URL-liste) 

21 Folkehjelp.no (se URL-liste) 

Menneskebiblioteket 
Foto: Randi Tevik 







«Boksamlingen» består av 
forskjellige typer mennesker 
som mange har fordommer 
mot, for eksempel homofile, 
muslimer, hiv-positive, 
personer med spisefor- 
styrrelser, blinde, rullestol- 
brukere, asylsøkere og 
flyktninger 

har fordommer mot. Menneskebiblioteket ble 
arrangert for første gang på Roskildefestivalen 
i 2000 med stor suksess. I 2003 ble Menneske- 
biblioteket arrangert ved Stavanger bibliotek. 

Bibliotekrommet 

Bibliotekrommet er et svært viktig rom i sam- 
funnet, og er viktig først og fremst fordi det er 
et lavterskeltilbud som er åpent og gratis for ab- 

solutt alle. Brukerne av biblioteket representer- 
er med andre ord et tverrsnitt av befolkningen, 
og biblioteksrommet er derfor et svært egnet 
sted for å bygge sosial kapital i samfunnet. Som 
en følge av den digitale utviklingen har folke- 
biblioteket endret seg fra å være en utlånsentral 
til å bli et oppholdsrom. 

Oppsummering 

Bibliotekrommet er svært viktig når det gjelder 
bygging av sosial kapital, som handler om 
samhandling mellom mennesker som fører til 
tillit. Bibliotekrommet er et fysisk sted hvor 
man møter andre typer mennesker ansikt til 
ansikt, og samfunnsforskere er bekymret over 
at bibliotekrommet skal forsvinne til fordel for 
digitale nettverk. Mange bibliotek jobber i dag 
aktivt med brobygging i biblioteket, og forsøker 
å binde sammen ulike grupper i samfunnet. 



Refleksjon 



Folkebiblioteket er et viktig sted i samfunnet 
fordi et bredt spekter av befolkningen bruker 
det samme tilbudet, og i løpet av disse møtene 
bygges det sosial kapital og en bedre forståelse 
for andre mennesker. Disse møtene foregår 
ved at man som besøkende observerer de 
andre som er i det samme lokalet. Spørsmålet 
er hvorfor disse møtene fungerer så godt på 
biblioteket. Vi har hver dag en mengde lavin- 
tensive møter, som på bussen og i matbutikken. 
På disse stedene vil man for det første sannsyn- 
ligvis ikke møte et tverrsnitt av befolkningen, 
og for det andre foregår ikke disse møtene på 
helt like premisser. Det er for eksempel ulikt 
hva folk har råd til å bruke på mat. Slik er det 
ikke på folkebiblioteket, og her møtes alle på 
like premisser. Jeg ser på det som en styrke at 
nesten alle i samfunnet bruker folkebiblioteket. 
Det finnes så mange steder i samfunnet hvor 
du kan møte andre mennesker med de samme 
meningene og interessene som deg selv, men i 
folkebiblioteket møter man alle slags menne- 
sker, og dette skaper et spesielt rom. Bibliote- 
ket handler ikke bare lenger om å kunne tilby 
bøker til alle, men det brukes stadig mer som 
en møteplass. Derfor tenker jeg at ulike grup- 
per i større grad kan bruke bibliotekslokalet 
til å uttrykke seg. Slik kan det skapes bedre 
forståelse for andre typer mennesker på en 
daglig basis. 



Det finnes mange steder i 
samfunnet hvor du kan møte 
andre mennesker med de 
samme meningene og 
interessene som deg selv, 
men i folkebiblioteket møter 
man alle slags mennesker, 
og dette skaper et spesielt 
rom. 

Konklusjon 

På bakgrunn av dette konkluderer jeg med at 
det er viktig å skape et miljø hvor alle i samfun- 
net trives. Det er viktig å tiltrekke seg et bredt 
spekter av befolkningen slik at det bygges sosial 
kapital mellom brukerne, og oppnår en god 
samfunnsmessig effekt. Videre konkluderer jeg 
med at folkebibliotekets funksjon har endret 
seg fra en utlånssentral til et sosialt møtested, 
og det vil jeg ta konsenkvensene av og legge til 
grunn for mitt videre arbeid. 

Kapittel 3 
Undersøkelser 



I dag skjer det svært mye i biblioteksmiljøet, 
og folkebiblioteket som institusjon er et bredt 
område å undersøke. Da jeg startet opp dette 
prosjektet var en av de første tingene jeg gjorde 
å melde meg på e-postlista som går mellom 
bibliotekansatte og personer med tilknytning 
til bibliotek i Norge. Her har jeg daglig fått 
følge med på hva som blir diskutert mellom 
bibliotekarer og fått et innblikk i hva som skjer 
i biblioteksmiljøet. Jeg har fulgt med på diskus- 
joner som har foregått, men også fått en bred 
forståelse for hvilke tilbud bibliotekene i Norge 
tilbyr i dag. Et eksempel på dette er at mange 
bibliotek låner ut objekter, som musikkin- 
strument, sykkel, akebrett, kano, fiskestenger, 
GPS, skateboard, spill, paraply, briller, grafikk 
og lesebrett. Bibliotekene tilbyr også mange 



Lån en gitar! 
Lån en sykkel! 
Lån en paraply! 



spennende aktiviteter. Et eksempel på dette er 
«levende bok» ved Bergen offentlige bibliotek. 
Her kan du låne en person som leser opp en 
bok etter hukommelsen til deg mens du slapper 
av. Siden det skjer så mye ulikt i dagens folke- 
bibliotek vil jeg i dette kapittelet gå dypere inn 
på de undersøkelsene som er relevant for mitt 
videre arbeid. Jeg vil begynne med å presentere 
store bibliotek i Europa. Videre vil jeg gå inn på 
noe av det som er nytt i biblioteksmiljøet i dag, 
og så se på en dansk modell som skal være til 
hjelp i planleggingsfasen av bibliotek. Til slutt 
vil jeg dele mine erfaringer med å komme i 
kontakt med biblioteksmiljøet. 

Bibliotek i Europa 

På de følgende sidene vil jeg presentere store 
bibliotek i Europa. De fem første bibliotekene 
har jeg selv besøkt og gått rundt i lokalene 
som en vanlig besøkende. Jeg har observert 
lokalene, tilbudene og stemningen. De tre 
siste bibliotekene har jeg lest om i den danske 
boken Biblioteket i byudviklingen - opplevelse, 
kreativitet og innovation fra 201 1. Jeg har valgt 
å ta disse bibliotekene med fordi de er eksper- 
imentelle og gir et bredere perspektiv på hva 
et bibliotek kan inneholde og hvordan det kan 
brukes. 

Drammensbiblioteket 

By: Drammen, Norge 
Innbyggere: 65.000 
Arkitekter: LPO arkitektur 
og design 
Ferdigstilt: 2006 

En levekårsundersøkelse fra 2008 viser at 
Drammen står ovenfor store utfordringer. Byen 
har lavere utdannelsesnivå, flere arbeidsløse 
og et større antall mennesker på trygd enn 
de fleste andre norske byer. 1 1 denne forbin- 
delse ble det besluttet at det skulle bygges en 
kunnskapspark på Papirbredden, og Drammen 
bibliotek er i dag en del av denne. Biblioteket 
er en sammenslåing av Drammen bibliotek, 
Buskerud fylkesbibliotek og høgskolebibliote- 
ket i Drammen, og det er første gang i Norge 
at så ulike biblioteker har gått sammen for å 
danne et felles bibliotekstilbud til publikum. 
Biblioteket har lyse og luftige lokaler, og en 
utadrettet virksomhet og det går an å se aktivi- 
tene i biblioteksrommet utenfra. Da jeg besøkte 
biblioteket la jeg merke til at det er god akus- 
tikk i lokalene til tross for de store, åpne rom- 
mene. Det er blant annet brukt teppe på gulvet 
og biblioteket har mange polstrede møbler. 
Biblioteket har to ulike steder for arrangement- 
er. Et av dem er «Lesestund», som ligger på 
gateplan i barneavdelingen. Den andre ligger i 
andre etasje og heter «Biblioteksscenen». Her 
er det satt opp rekker med stoler for omtrent 50 
tilhørere, og det er tilrettelagt for fremvisning 
på lerret. 



1 Rasmussen, Jochumsen, Skot-Hansen (2011) s. 45 



Bibliotheque nationale 
de France 

By: Paris, Frankrike 
Innbyggere: 2 300.000 
Arkitekt: Dominique 
Perraulog 2 
Ferdigstilt: 1996 

Det franske nasjonalbiblioteket er et av verdens 
største bibliotek og er lokalisert i Paris. Bygget 
består av en lav, nedsunket del på fire etasjer, 
hvor det er plantet en skog, og denne delen er 
omgitt av fire bokformede høyblokker. For å 
komme inn i biblioteket, går man ned ramper 
en etasje ned i den åpne midtdelen, ned mot 
skogen. Videre må man gjennom en sikker- 
hetskontroll med metalldetektor. Den åpne 
publikumsdelen består av ganger rundt skogen, 
slik at man fra hvor som helst i biblioteket har 
utsikt over trærne. Jeg skaffet meg et besøk- 
skort og fikk tilgang til alle lesesalene som 
lå tett i tett rundt hele bygningen. Her inne 
var det plassert flere lange bord i midten av 
lokalet, og det satt mennesker tett i tett i dyp 
konsentrasjon. Langs veggene var det plassert 
bokhyller. Lyset var dempet, og hver plass had- 
de egen leselampe. Rommene bar sterkt preg 
av det tankemessige arbeidet som ble utført her 
inne. 



2 www.perraultarchitecte.com 





Jacob and Wilhelm 
Grimm Center 

By: Berlin, Tyskland 
Innbyggere: 3 500.000 
Arkitekt: Max Dudler 
Ferdigstilt: 2009 

Universitetsbiblioteket Jacob and Wilhelm 
Grimm Center er det største, åpne biblioteket 
i Tyskland. På tross av dette hadde jeg store 
problemer med å få komme inn, og det føltes 
lite gjestfritt. Fasaden består av høye, smale 
vinduer, og den strenge symmetrien fortsetter 
inn i bygningen. Hovedrommet i biblioteket 
er lesesalen som går over fire etasjer, og som 
man kan se inn i fra resten av bibliotekets 
lokaler. Leseplassene er plassert på ulike nivåer 
og sprer seg oppover i to retninger. Veggene 
består av vinduer med tykke sprosser, og i de 
motstående rommene er det plassert bokhyller 
mot de brede sprossene. Lesesalen er et svært 
spesielt rom. Det er stort og åpent, og med 
utsyn til en enorm mengde bøker. Dette synet 
imponerte meg, og jeg vil videre i mitt prosjekt 
ta med hvordan man kan bruke bøkene som et 
arkitektonisk element. 



runn Rage 



Stadsbiblioteket 

By: Stockholm, Sverige 
Innbyggere: 1 400.000 
Arkitekt: Gunnar Asplund 
Ferdigstilt: 1928 



Stockholms stadsbibliotek er et klassisistisk 
bygg midt i hjertet av Stockholm. Fra inngan- 
gen og opp til hovedrommet går man gjennom 
en mørk gang og kommer så inn i et stort og 
lyst sirkulært rom. Langs den sirkulære veggen 
er det plassert bokhyller i tre nivåer slik at man 
som besøkende nærmest er omgitt av bøker på 
alle kanter. Helt øverst i kuppelen er det plas- 
sert vinduer som lar dagslyset komme inn, og 
viser hvilken tid på døgnet det er. Videre inn i 
lokalene kom jeg til et fortellerrom med et veg- 
gmaleri av Jon Blund under en paraply. Her er 
det plassert en stol til den som skal fortelle, og 
rundt er det plassert benker til tilhørerne. Det 
er noe spesielt med små, intime scener som 
nære møter mellom fortelleren og tilhørerne. 
Dette er noe jeg vil ta med meg videre i pros- 
jektet. 





John Rylands 
Library 

By: Manchester, England 
Innbyggere: 2 200.000 
Arkitekt: Basil Champneys 
Ferdigstilt: 1899 

John Rylands Library er en del av universi- 
tetsbiblioteket i Manchester, og selve hoved- 
biblioteket (Public Library) er for tiden under 
ombygging. Biblioteket jeg besøkte ligger i en 
viktoriansk gotisk bygning, men selve inngan- 
gen ligger i et nytt tilbygg fra 2007. Det første 
jeg møter er en bokhandel med en tilhørende 
lys og innbydende kafé. Videre går jeg inn mot 
biblioteket, hvor nybygget møter det originale 
bygget. Her er de gamle vinduene «rammet 
inn» av hvite, skarpe vindusposter, noe som 
skaper et klart skille mellom det gamle og det 
nye. Videre kommer jeg inn i selve biblioteket, 
som fungerer mest som et museum. Her er 
rom etter rom med svært gamle bøker stilt ut. 
I etasjen over kommer jeg til et stort rom som 
minner om en kirke, hvor det ligger studierom 
langs langangen. Midten av dette rommet 
blir brukt til utstillinger, og da jeg var her var 
temaet «A clockwork orange». Det som jeg 
vil ta med meg videre fra dette biblioteket er 
hvordan biblioteksrommet kan fungere som 
utstillingsarena. 



Hjørring bibliotek 

By: Hjørring, Danmark 
Innbyggere: 25 000 
Arkitekt: ukjent 
Ferdigstilt: 2008 

Hjørring bibliotek består av ett stort rom, og 
er plassert litt avsidesliggende i et kjøpesenter. 
Det som derimot er spennende med dette bib- 
lioteket er selve innredningen. Biblioteket har i 
samarbeid med kunstnerteamet Bosch & Fjord 
fått en nyskapende biblioteksinnredning. Hov- 
edgrepet er det røde båndet som går gjennom 
hele lokalet. Dette båndet skaper ulike ruter i 
lokalet, og leder de besøkende gjennom lokalet. 
Båndet skal dermed føre til at de besøkende går 
på oppdagelsesreise og oppholder seg lengre i 
lokalet. Båndet er en del av utsmykningen, men 
gjennom sin ferd gjennom biblioteket fungerer 
det både som bokhylle, utstillingsplass, bord og 
skranke. Biblioteket er fullt av farger og former, 
og barneavdelingen har et stort tre som det 
går an å krype inn i. Mellom to reoler er det 
plassert en rutsjebane og på veggen er det hull 
hvor man kan sitte og lese. Barneavdelingen er 
utformet slik at barna skal ha lyst til å tilbringe 
lang tid der, og derfor er det lagt til rette for en 
VIP- avdeling (Very Important Parents) like i 
nærheten. 3 








3 Rasmussen, Jochumsen, Skot-Hansen (2011) s. 170 



Foto: Meaghan K, flickr.com 
(CC BY-NC-ND 2.0) 




Openbare Bibliotheek 
Amsterdam 

By: Amsterdam, Nederland 
Innbyggere: 2 300.000 
Arkitekt: Jo Coenen 
Ferdigstilt: 2007 

Allerede plassen foran biblioteket fungerer 
som et urbant møtested. Dette er et levende 
byrom med kaféliv og opptredener, og når det 
er pent vær sitter det mange mennesker på de 
brede trappetrinnene foran biblioteket. Inne i 
biblioteket blir man møtt av en stor lobby som 
gjør det lett å orientere seg og få oversikt over 
hele bygningen. Dette rommet er bibliotekets 
kjerne, og oppover i etasjene er det plassert 
arbeidsplasser med utsikt. En rulletrapp fører 
opp til første etasje hvor det finnes en stor 
samling musikk og film plassert i hvite, runde 
hyller. Filmavdelingen inneholder også Cina- 
matek. De neste fire etasjene inneholder bok- 
samlingen som utgjør hovedtyngden i bibliote- 
ket. Rundt hyllene er det lagt til rette for små 
torg med hver sin identitet, og her finner man 
blant annet «Kunsttorvet» og «Hobbytorvet». 
Biblioteket har også flere scener, og ved hoved- 
inngangen er det en storskjerm som reklamerer 
for utstillinger og arrangementer. Den største 
salen er «Theater vant Woord» med 275 seter. 
Videre finnes en teatersal i barneavdelingen 
med 40 seter og åpen scene i litteraturavdelin- 
gen, samt en rekke mindre scener. Biblioteket 
knytter seg også opp mot store arrangement 
i byen, og de fleste arrangementer blir laget 
etter oppskriften «vi står for scenen, de leverer 
innholdet, og vi deler overskuddet». 4 



4 Rasmussen, Jochumsen, Skot-Hansen (2011) s. 89 

Daniel Sparing, flickr.com 
^-NC-SA2.0) 



Garaget 

By: Malmø, Sverige 
Innbyggere: 280 000 
Arkitekt: ukjent 
Ferdigstilt: 2008 

Fra å være en utpreget industriby satser Malmø 
i dag på utdannelse, kultur, mangfoldighet og 
bæredyktighet. Det nye bibliotekstilbudet lig- 
ger i en tidligere fabrikkhall hvor visjonen er å 
bryte grenser, og lokalet inneholder et mindre, 
eksperimentelt bibliotek og økologisk kafé. Bib- 
lioteket har også en visjon å være bærekraftig, 
noe som innebærer økologisk mat, solceller 
på taket og brukte møbler fra loppemarked. 
Summen av dette gir en hjemlig atmosfære, og 
lokalet bærer ikke preg av å være en institusjon. 
Det foregår mange ulike aktiviteter i lokalet, 
og Garaget sitt verdigrunnlag er at personalet 
ikke skal arrangere aktivitene, men kun legge 
til rette for dem. Brukerne kan låne lokalene 
helt gratis, men det er regler om at det må være 
åpent for alle, ikke være kommersielt og det er 
ikke lov å servere alkohol. Det er også en regel 
om at de samme aktivitene ikke kan arrangeres 
oftere enn annenhver uke. Ved lån av lokalene 
får man også tilgang til det tekniske utstyret og 
gratis hjelp til markedsføring. Dette tilbudet 
er svært populært, og i dag må man booke en 
måned i forveien. Det blir blant annet arrang- 
ert frokost for nyoppstartede foretak, dansear- 
rangementer, sjakkturneringer og debatter. 5 



5 Rasmussen, Jochumsen, Skot-Hansen (2011) s. 145 




Foto: TonZ, flickr.com 
(CCBY-NC-SA2.0) 



Oppsummering 

De foregående sidene har jeg presentert åtte 
store bibliotek i Europa (Norge, Danmark, 
Nederland, Frankrike, Tyskland, Sverige og 
England). Dette er en blanding av univeri- 
stetsbibliotek og folkebibliotek. De fem første 
bibliotekene har jeg selv besøkt, mens de tre 
siste har jeg lest om. I løpet av disse besøkene 
ble jeg blant annet oppmerksom på hvordan 
bibliotekene i Stockholm, Malmø og Drammen 
hadde tilrettelagt for arrangementer. 

Refleksjon 

Type bibliotek 

I løpet av disse undersøkelsene har jeg fått et 
innblikk i hvordan store bibliotek fremstår og 
hvilke tilbud de legger vekt på. Jeg har ikke 
bare undersøkt folkebibliotek, men også uni- 
versitetsbibliotek. Jacob and Wilhelm Grimm 
Center og John Rylands Library er universi- 
tetsbibliotek, mens Drammensbiblioteket er en 
sammenslåing av folkebibliotek, fylkesbibliotek 
og høgskolebibliotek. Resten er folkebibliotek. 
Mens folkebiblioteket skal inkludere alle i sam- 
funnet, er universitetsbibliotek for studenter 
og utdanningsinstitusjoner. Derfor er selvsagt 
tilbudet og målgruppen ulikt. 

Boksamlingen 

Et fellestrekk for alle bibliotekene jeg har 
besøkt er at de har en fysisk boksamling. Noen 
universitetsbibliotek går i dag fullstendig over 
til e-bøker, ettersom ny forskning i dag ofte blir 
publisert digitalt. Derfor vil boksamlingene 
etterhvert uansett stagnere. På John Rylands 
består boksamlingen av svært gamle skrifter 
som blir studert, og fungerer som et museum 
for vanlig publikum. Når det gjelder folkebib- 
lioteket er boksamlingen i dag det mest sen- 
trale i tilbudet, men i bunn og grunn er det 
kunnskap og formidlingen av denne som står 
i fokus. Derfor kan det være relevant å un- 



dersøke alternative måter å formidle kunnskap 
på. Det kan hende at læring kan kombineres 
med sosiale aktiviteter og ved at bibliotekene 
holder seg oppdatert på ny teknologi. 

Det sosiale 

Det er ulikt hvordan bibliotekene vektlegger 
det sosiale aspektet. Noen bibliotek velger 
først og fremst å tilrettelegge for gode stud- 
ieplasser, mens andre tilrettelegger for store 
sosiale områder med kafé og lounge. I mine 
undersøkelser henger dette også sammen med 
at noen av bibliotekene er universitetsbibliotek. 
Et bibliotek som i særlig stor grad har lagt vekt 
på det sosiale aspektet er Garaget. Her bestem- 
mer brukerne innholdet og arrangerer det selv. 
Dette er en svært demokratisk måte å løse et 
folkebibliotek på. Det er aktivitetene og det 
sosiale som er det mest sentrale, og ikke den 
mindre boksamlingen. Mine undersøkelser i 
kapittel 2 viser at det sosiale aspektet er svært 
viktig på et folkebibliotek, og for samfunnet 
generelt. 



Konklusjon 



Etter denne undersøkelsen har jeg blitt mer 
åpen til hva et bibliotek kan inneholde og hvor- 
dan det kan fremstå. Det er interessant hvordan 
noen bibliotek involverer brukerne av bibliote- 
ket. Folkebiblioteket er et demokratisk tilbud 
ettersom det er gratis og tilgjengelig for alle, 
men denne tankegangen tar hele konseptet ett 
skritt videre. Jeg vil derfor videre ta med meg 
muligheten for å involvere brukerne. Det er i 
tillegg viktig å legge vekt på god akustikk, det 
sosiale aspektet, samt å vektlegge formidlingen 
av kunnskap. 

Hva skjer i 
bibliotekmiljøet 
i dag? 



E-bøker 

Som første bibliotek i Norge vedtok Univer- 
sitetsbiblioteket i Tromsø i 2011 å heretter 
kjøpe inn e-bøker fremfor trykte bøker. 6 Også 
i folkebibliotekene er e-bøkene på vei inn, og 
Nasjonalbiblioteket tilbyr nå gratis nedlasting 
av over 1 10.000 bøker utgitt frem til år 2000 
via nettsiden bokhylla.no. Dette tilbudet ble 
åpnet av kulturminister Hadia Tajik den 11. 
oktober 2012. 7 Det utarbeides videre en løsning 
for utlån av flere og nyere e-bøker, men det tar 
tid å utarbeide en avtale som både bibliotek- 
sentralen og forlagene er fornøyd med. Likevel 



6 www.uit.no (se URL-liste) 

7 www.nb.no (se URL-liste) 

er det noen norske folkebibliotek som har tatt 
i bruk biblioteksentralen sin utlånsportal for 
e-bøker. Dette er et prøveprosjekt som skal gå 
over to år, og er satt i gang på Ryfylkebibliote- 
ket, Troms fylkesbibliotek, og fylkesbiblioteket 
i Telemark. Det er ulikt hvor lang lånetid hvert 
enkelt bibliotek har satt på e-bøkene, men felles 
er det at e-bøkene slettes automatisk hos lå- 
neren når lånetiden går ut. I tillegg har mange 
norske bibliotek startet med utlån av lesebrett, 
men med et lite utvalg e-bøker om allerede 
er lastet ned. E-bøker har mange fordeler. De 
kan leses på enten et lesebrett, nettbrett eller 
en datamaskin, og bøkene kan lånes hvor som 
helst og hvor tid som helst så lenge man har 
tilgang til internett. Slik får man rask tilgang 
på informasjon, og det går an å søke i teksten 
og hente opp tilleggsinformasjon. Derfor er 
e-bøkene lette å formidle og forvalte, og de 
tar naturligvis svært liten plass ettersom de er 
digitale. 



Biblioteksrommet uten fysisk utlån 

Dersom man i fremtiden kan låne bøker over 
nettet, trenger man ikke komme fysisk til bib- 
lioteket for å hente eller avlevere bøkene. Mye 
tyder likevel på at folkebibliotekene vil være 
svært viktige rom også i fremtiden. Sann- 
synligvis vil biblioteket som møteplass, eller 
lokalsamfunnets storstue, bli stadig viktigere, 
og kanskje bibliotekarene og deres kompetanse 
vil være det mest sentrale. Papirbøkene vil mest 
sannsynlig ikke forsvinne med det første, men 
leve side om side med e-bøkene i mange år 
fremover. Noen bøker vil også kanskje van- 

Dersom man i fremtiden 
kan låne bøker over nettet, 
trenger man ikke komme 
fysisk til biblioteket for å 
hente eller avlevere bøkene. 

skelig la seg gjøre som e-bøker. Kanskje vil 
papirbøkene fremstå på en annen måte, ved at 
man bruker egenarten i papiret til å presentere 
innholdet på en ny måte. 

Det skrankeløse bibliotek 

Den nye teknologien gjør det også mer fleksi- 
belt for bibliotekaren å bevege seg rundt i 
rommet sammen med låneren. Ved flere 
norske bibliotek har det blitt testet ut å ta bort 
skranken. Bibliotekarene møter heller publi- 
kum ute i lokalet, og ved hjelp av en bærbar 
PC eller et nettbrett kan de søke opp bøker og 
informasjon. Mange bibliotek opplever at det 
er lavere terskel for publikum å ta kontakt og 
spørre om hjelp når bibliotekarene beveger seg 
ute i rommet. Dette har blant annet blitt testet 
ut ved Kongsberg bibliotek, som har denne 
erfaringen: 




Nettbrett 

Foto: Aeternitas, flickr.com (CC BY-NC-SA2.0) 



I situasjoner der boka ikke er på plass kan vi 
gjøre et nytt søk sammen med brukeren ute blant 
bøkene, vi trenger ikke å løpe tilbake til skranken. 
Vi kan fjernlåne blant hyllene, låne ut bøker blant 
hyllene og kassere blant hyllene. Vi kan vise Mappa 
mi til lånere, og søke i voksenbøker sammen med 
mamma fra sofaen i barneavdelingen, mens poden 
herjer med bildebøkene. 8 

Bibliotek som har valgt denne løsningen har 
gjerne satt inn et lite bord og to stoler, slik at 
bibliotekaren og brukeren kan sette seg ned 
sammen. Denne situasjonen er betydelig mer 
uformell enn å møtes over en skranke, og det 
blir gjerne satt av mer tid til hjelp og samtale 
når to personer setter seg ned sammen. 

Demotek 

Undergrunnsbiblioteket 

Et demotek er en egen seksjon i biblioteket 
hvor brukerne kan levere inn egenproduserte 
verk og få dem lånt ut på lik linje med resten av 
bibliotekets samling. Demoteket er opprinnelig 
et svensk prosjekt fra midten av 1990-årene. 
På flere bibliotek i København ble demoteket i 
2010 lansert som et undergrunnsbibliotek. 9 Til 
et demotek kan man levere inn for eksempel 
musikk, kortfilmer, tegneserier, fanziner, no- 
veller og dikt. Ideen er at man skal kunne vise 
seg frem og nå ut til et publikum helt gratis, og 
komme i kontakt med andre som er interessert 
i arbeidet. Slike møter kan resultere i samar- 
beid eller produksjon av verket. 

Bergen offentlige bibliotek 

Bergen offentlige bibliotek har hatt demotek i 
flere år, og derfor avtalte jeg et møte med dem 
for å finne mer ut om hvordan det fungerer. 
Jeg snakket med de tre bibliotekarene Trond 
Blom, Karen Marie Loge og Linn Steiro, og i de 
følgende avsnittene vil jeg gjengi den infor- 
masjonen jeg fikk gjennom intervjuet. Loge 

8 www.bokogbibliotek.no (se URL-liste) 

9 Rasmussen, Jochumsen, Skot-Hansen (2011) s. 203 

er avdelingsleder for kunst, kultur og språk, 
og initivtakeren til demoteket. Hun hørte om 
demotek for første gang på en ungdomskon- 
feranse i Drammen, og tente på ideen. Slik ble 
Bergen offentlige bibliotek i 2008 det første 
biblioteket i Norge som startet med demotek. 10 

Rocka demotek 

På Bergen offentlige bibliotek er demoteket en 
dobbeltsidig hylle på hjul kledd i svart folie. Jeg 
blir fortalt av de tre bibliotekarene at dette er 
fordi den skal skille seg ut fra de øvrige bokhyl- 
lene og gi "et rocka uttrykk". Intensjonen er at 
den skal stå fritt i rommet slik at publikum kan 
gå rundt den og finne materiale på alle sider. 
På den ene siden av hyllen er det plassert en 
skjerm hvor publikum kan lytte med øretele- 
foner til CDene og se filmene som er innlevert. 
Det skal egentlig stå en stol ved hyllen slik at 
folk kan sette seg ned og lytte, se film eller bare 
kikke i fanzinene. Hyllen skal ikke stå på et 
sted permanent, men kunne flyttes rundt i lo- 
kalet og mellom etasjene for å gjøre den ekstra 
synlig. Det er også meningen at den kan lånes 
ut til filialene i Bergen kommune. I praksis har 
det vist seg at det er vanskelig å finne et sted 
til hyllen, fordi den nesten alltid står i veien 
der den blir flyttet til. Demoteket har vært lånt 
ut til Loddefjord filial, men tålte transporten 
dårlig og fikk flere skader som følge av flyttin- 
gen. Da jeg besøkte demoteket på Bergen offen- 
tlige bibliotek stod hyllen innerst på et rom på 
musikkavdelingen i andre etasje. 

Bibliotekets motivasjon 

Bibliotekets motivasjon er å gi et tilbud til 
subkulturen i Bergen, slik at unge, dyktige 
mennesker har et sted å vise seg frem. Demote- 
ket har ingen refusjon og tar derfor i mot alle 
verk, men har satt et tak på antall verk som 
kan leveres inn fra hver enkelt. Demoteket er 
tenkt som en møteplass hvor det kan knyttes 
kontakter mellom brukerne og oppstå samar- 



beid. Kanskje en som lager film trenger noen 
som kan lage musikk, eller noen som skriver 
trenger noen til å lage illustrasjoner. Om dette 
har skjedd enda er vanskelig å måle i følge 
bibliotekarene, men de tror ikke det har vært 
så stor aktivitet. Det finnes ingen statistikk på 
hvem som låner verkene fra demoteket, men 
bibliotekarene mener at det hovedsaklig er 
venner og familie som låner verkene. 

Et demotek er en egen 
seksjon i biblioteket hvor 
brukerne kan levere inn 
egenproduserte verk og 
få dem lånt ut på lik linje 
med resten av bibliotekets 
samling. 



10 www.bokogbibliotek.no (se URL-liste) 

ergen orrer 
Jorunn Rage 



Dagens situasjon 

Dagens situasjon er å enten legge ned demote- 
ket eller satse for fullt. I starten var det mange 
som leverte inn verk til demoteket, men på 
nåværende tidspunkt står det mer stille. Siden 
oppstarten i 2008 er det levert inn rundt 100 
verk. Biblioteket forteller at det er vanskelig å 
nå ut til potensielle brukere, og hadde forventet 
at jungeltelegrafen ville fungert bedre. Inita- 
tivtakeren Loge er aktiv når det gjelder pro- 
motering, og har formidlet om demoteket på 
kulturkontorene i kommunen, på Fanzinetreff, 
arrangement på kafeen Nobel Bopel og på ung- 
domsklubben Tegneserieloftet, samt hengt opp 
plakater og lagt ut flyers. Bibliotekarene har et 
ønske om å skape et miljø rundt verkene, og 
har lyst til å lage en demotek-kveld med åpen 
scene hvor brukerne kan snakke om verkene 
sine og møte andre. 



Dagens situasjon er å enten 
legge ned demoteket eller 
satse for fullt. I starten var 
det mange som leverte inn 
verk til demoteket, men på 
nåværende tidspunkt står 
det mer stille. 

Oppsummering 

«Hva skjer i biblioteksmiljøet i dag?» har tatt 
for seg noe av det som skjer i bibliotekene i 
dag. E-bøkene er på vei inn i folkebibliote- 
kene, og Nasjonalbiblioteket tilbyr nå gratis 
nedlasting av et utvalg e-bøker via nettsiden 
bokhylla.no. Videre har jeg sett på hvordan 
bibliotekrommet kan fremstå uten papirbøker. 
Folkebibliotekets funksjon endrer seg, og sann- 
synligvis vil biblioteket som møteplass bli sta- 
dig viktigere. Deretter så jeg på bibliotek som 
har valgt å fjerne skranken fra bibliotekslokalet. 
Bibliotekarene går i stedet rundt i lokalet med 
nettbrett eller bærbar datamaskin og hjelper 
de besøkende ute i rommet. Til slutt så jeg på 
demoteket som er en egen seksjon i biblioteket 
hvor brukerne kan levere inn egenproduserte 
verk og få dem lånt ut på lik linje med resten 
av bibliotekets samling. På Bergen offentlige 
bibliotek er demoteket en dobbeltsidig hylle på 
hjul kledd i svart folie. Bibliotekets motivasjon 
er å gi et tilbud til subkulturen i Bergen, slik at 
unge, dyktige mennesker har et sted å vise seg 
frem. Dagens situasjon er å enten legge ned 
demoteket eller satse for fullt. 

Refleksjon 

Boksamlingen 

Mye tyder på at e-bøkene vil være en del av 
tilbudet til folkebiblioteket i fremtiden. Nasjon- 
albiblioteket har allerede åpnet et nettsted hvor 
hvem som helst kan laste ned et utvalg e-bøker, 
og den utvidede avtalen om e-bøker forhandles 
nå. I dag er papirbøkene en stor del av iden- 
titeten til folkebiblioteket, og som besøkende 
er man på biblioteket omgitt av bøker på alle 
kanter. Spørsmålet blir da hvordan folkebib- 
lioteket vil fremstå med få eller ingen papir- 
bøker. E-bøkene er jo naturligvis ikke en synlig 
del av lokalet ettersom de er digitale, og man 
må da fylle lokalene med et annet innhold. 



Bibliotekaren sin rolle 

Jeg tror at en konsekvens av e-bøkene og den 
digitale hverdagen er at den menneskelige 
kontakten blir enda viktigere, og på folkebib- 
lioteket vil bibliotekaren sin rolle trolig bli 
enda mer sentral. Prosjektet «det skrankeløse 
bibliotek» er en begynnelse på dette. Her møter 
bibliotekaren publikum ute i lokalet der de 
er, og sitter ikke bak en autoritær skranke. Å 
snakke med en bibliotekar ute i lokalet eller 
i en avslappet situasjon gjør det enklere for 
brukerne å ta kontakt. Spørsmålet er hvordan 
bibliotekarene ideelt sett vil møte publikum ute 
i lokalet. Kan hende det er små stasjoner hvor 
man kan sitte eller stå sammen, eller steder 
hvor man kan møtes. 

Demoteket 

Videre peker alt på at folkebiblioteket som 
sosialt møtested blir stadig viktigere. Bibliote- 
ket kan ikke kun være et møtested som en kafé 
eller en lobby, men må også ha et innhold for å 
ha en samfunnsnytte. I denne forbindelse synes 
jeg at demoteket er interessant, fordi det gir 
unge, talentfulle mennesker et sted å vise frem 
arbeidene sine. Jeg mener at dette må være 
interessant for en stor gruppe mennesker, og 
er noe som kan bidra til å skape interesse blant 
ulike generasjoner og kulturer. Demoteket på 
Bergen offentlige bibliotek er i dag svært lite 
synlig, og viser ikke frem arbeidene på en in- 
teressant måte. I tillegg er det ingen informas- 
jon om hvilket tilbud dette er og bakgrunnen 
til de som har levert inn verkene. Jeg mener at 
arbeidene må kurateres, og at dette kan være en 
naturlig del av bibliotekaren sin rolle. I tillegg 
mener jeg at innholdet kan vises frem på flere 
måter. Det kan digitaliseres og vises på storsk- 
jerm, eller det kan vises gjennom opptredener 
på en scene. 

Dansk modell for 
folkebiblioteket 



«En ny modell for folkebiblioteket i 
viten- og opplevelsessamfunnet» 

Dorte Skot-Hansen, Casper Hvenegaard 
Rasmussen og Henrik Jochumsen ved Cen- 
ter for Kulturpolitiske Studier ved Danmarks 
Bibliotekskole har utviklet en modell som angir 
mulighetene for å skape nye biblioteksrom der 
brukerne i større grad får oppleve, oppdage, 
delta og skape. 11 Dette gir grunnlag for fire 
overlappende «rom», som er inspirasjonsrom- 
met, læringsrommet, møterom og performativt 
rom. Rommene er ikke nødvendigvis tenkt 
som adskilte rom, men som aspekter av bib- 
liotekets virksomhet både fysisk og virtuelt. Jeg 
vil i de følgende avsnittene gå gjennom de fire 
rommene og hva de kan inneholde. 

Inspirasjonsrom 

Dette rommet skal formidle et mangfold av 
estetiske opplevelser ved å åpne for det irras- 
jonelle, følelsesmessige og kaotiske. Dette kan 
skje gjennom kunstneriske uttrykk innen alle 
medier og kulturformer. Bibliotekrommet kan 
også være en opplevelse i seg selv og fungere 
som en scene for events og kulturelle arrange- 
menter. Inspirasjonsrommet skal gi brukeren 
lyst til å besøke biblioteket igjen. 

Læringsrom 

Læringsrommet gir barn, unge og voksne 
mulighet til å oppdage og utforske verden 
gjennom fri adgang til informasjon. Dette vil 
være med på å styrke deres kompetanse og 
muligheter. Dette rommet bør imøtekomme 
de unges behov for en mer opplevelsespreget 
læring enn hva som er vanlig i bibliotek og 
andre offentlige rom. Læring skjer gjennom 
bruken av lekende, interaktive og sosiale 



læringsformer, og kan styrkes gjennom bruk av 
leksekaféer, studieplasser, kursvirksomhet og 
laboratorier. 

Møterom 

Møterommet skal være et åpent, offentlig rom. 
Her kan borgerne som et tredje sted mellom 
arbeid og hjem møte andre mennesker. Det er 
verdifullt med arenaer hvor man møter andre 
med ulike interesser og verdier enn ens egne, 
og hvor man blir utfordret gjennom debatt. 
I dette rommet kan det foregå uforpliktende, 
tilfeldige møter gjennom lounge med avisles- 
ing og kaféliv, og mer organiserte møter, hvor 
temaer belyses og debatteres. 

Biblioteksrommet kan også 
være en opplevelse i seg 
selv og fungere som en 
scene for events og 
kulturelle arrangementer 



Performativt rom 

I det performative rommet kan brukerne i sam- 
spill med andre få inspirasjon til å skape nye, 
kreative uttrykk. Her kan brukerne få adgang 
til verktøy som stimulerer deres kreative 
utfoldelser gjennom spill-, skrive-, lyd- og vid- 
eoverksteder. Brukerne kan utvikle ferdigheter 
gjennom kursvirksomhet med profesjonelle 
kunstnere, designere, multimedieutviklere m.fl. 
Til slutt kan det performative rommet fungere 
som en plattform for formidling av brukerenes 
verk, ved å utgi og distribuere disse og ved å 
stille scene til rådighet for videre formidling. 



'i 



1 1 www.kulturstyrelsen.dk (se URL-liste) 

Modellen i bruk 

Denne modellen er brukt i prosjektet «Bib- 
liotekplan for Troms 2011-2014», hvor en av 
strategiene i planen er å utvikle de fysiske bib- 
lioteksrommene slik at de fungerer hensikts- 
messig for både kunnskaps-, kultur- og littera- 
turformidling, aktivitetssenter og møtested. Jeg 
tok kontakt med prosjektleder Marit Andersen 
Somby. Hun forteller at erfaringene med å 
bruke modellen er udelt positive, og at model- 
len er lett å formidle til folk som ikke kjenner 
biblioteksbransjen, for eksempel i samtale med 
kommundeledelsen. Biblioteksjefene i fylket 
har også fått et felles «språk», noe som er bra 
for det videre samarbeidet. Prosjektgruppen 
har laget en egen modell basert på den danske 
modellen: 

Berikende 

Biblioteket som kunnskapssentrum 

Inkluderende 

Biblioteket som møtested og sosialt sentrum 

Inspirerende 

Biblioteket som kultur- og litteratursentrum 

Skapende 

Biblioteket som aktivitetssentrum 

Deretter knyttet de «rommene» til ulike prob- 
lemstillinger de ville ha besvart gjennom pro- 
sessen. Somby forteller at modellen fungerer 
svært bevisstgjørende og at disse fire perspek- 
tivene er viktige å ha med seg når man jobber 
med biblioteksspørsmål. Hun sier videre: 
«Bibliotekets roller er komplekse og modellen 
gir et bilde på at vi her snakker om fire likever- 
dige perspektiver og at de går inn i hverandre». 
Modellen har blitt brukt i planleggingen av et 
pilotprosjekt i Gratangen hvor det skal bygges 
et kombinasjonsbibliotek. Møbleringsplanen er 
utviklet i samarbeid med den danske arkitekten 



Mette Milling, 12 og dette biblioteket skal fun- 
gere som en modell for de øvrige bibliotekene 
i fylket. 

Oppsummering 

Gjennom dette avsnittet har jeg gått gjennom 
en dansk modell som brukes for å skape nye 
biblioteksrom der brukerne i større grad får 
oppleve, oppdage, delta og skape. Dette gir 
grunnlag for fire overlappende «rom», som er 
inspirasjonsrommet, læringsrommet, møterom 
og performativt rom. Denne modellen har blitt 
brukt i prosjektet «Biblioteksplan for Troms 
2011-2014». Modellen gjør det lett å formidle 
prosjektet til folk som ikke kjenner biblioteks- 
bransjen, og bibliotekssjefene i fylket har fått 
et felles «språk». Modellen har blitt brukt i 
planleggingen av et pilotprosjekt i Gratangen 
hvor det skal bygges et kombinasjonsbibliotek 
som skal fungere som en modell for de øvrige 
bibliotekene i fylket. 

Marit Andersen Somby 
forteller at modellen 
fungerer svært 
bevisstgjørende og at 
disse fire perspektivene er 
viktige å ha med seg når 
man jobber med 
biblioteksspørsmål. 



Refleksjon 

Folkebiblioteket er en veldig kompleks institus- 
jon hvor alle i samfunnet skal inkluderes. Med 
andre ord er absolutt alle i samfunnet en del av 



12 www.mette-milling.dk (se URL-liste) 

brukergruppen. Jeg kan se at modellen gjør det 
enklere å kommunisere med andre som ar- 
beider med biblioteksproblematikk, men også 
når man skal presentere biblioteksplaner for 
utenforstående. Modellen kan være med på å 
skape engasjement rundt en nytenkning innen 
biblioteket, fordi den er enkel å forstå. Likevel 
er det veldig ulikt hvilke assosiasjoner menne- 
sker med ulik bakgrunn får rundt disse begre- 
pene, og de kan tolkes på ulike måter. Derfor 
gjør ikke modellen i seg selv biblioteksrommet 
mer innovativt. 

Komme i kontakt med biblioteksmiljøet 

Da jeg startet dette prosjektet ønsket jeg å kom- 
me i direkte kontakt med bibliotekarer for å få 
innspill på prosjektet og diskutere hva et folke- 
bibliotek kan være. I oppstarten av prosjektet 
opprettet jeg derfor en prosjektblogg. Tanken 
var å fortelle om prosjektet og fremganen i det, 
samt å komme i kontakt med bibliotekarer og 
få kommentarer på arbeidet. Det viste seg gan- 
ske raskt at bibliotekarene heller tok kontakt 
med meg på e-post enn å legge igjen kommen- 
tarer på bloggen. Samtidig som jeg opprettet 
bloggen meldte jeg meg på e-postlisten «bib- 
lioteksnorge». Dette er et lukket debattforum 
for alle som er interessert, og her er det stor 
daglig aktivitet. På denne måten har jeg fått et 
godt innblikk i hva som skjer blant bibliotekar- 
er og hva de diskuterer på daglig basis. Mange 
e-poster handler om ledige stillinger, hjelp til å 
finne litteratur, etterlysninger etter bøker, men 
det er også mange interessante debatter. I til- 
legg har jeg mulighet til å stille egne spørsmål, 
og når jeg har gjort det har jeg fått svært mange 
svar. Konklusjonen er derfor at det er enklest å 
komme i kontakt med bibliotekarer gjennom 
deres eget debattforum, samt å henvende seg 
direkte til det aktuelle biblioteket. Bibliotekarer 
er etter min erfaring alltid veldig hjelpsomme 
og interessert i å hjelpe. 



Konklusjon 



Jeg har i dette kapittelet gått gjennom noe av 
det som skjer i biblioteksmiljøet i dag. I løpet 
av mine besøk og undersøkelser om bibliotek i 
Europa har jeg fått en bredere forståelse for hva 
et bibliotek kan inneholde, hvordan det kan 
organiseres og hvordan det kan se ut. Denne 
kunnskapen vil jeg ta med videre i prosjektet. 
Det er startet et prøveprosjekt for utlån av 
e-bøker ved flere bibliotek i Norge, men det 
tar tid å utarbeide en endelig avtale mellom 
forlagene og biblioteksentralen. Likevel vil jeg 
i dette prosjektet ta høyde for at e-bøkene blir 
en del av folkebibliotekets tilbud i fremtiden. 
Videre vil jeg fokusere på det sosiale aspektet 
ved folkebiblioteket, fordi bibliotekets funks- 
jon har endret seg ettersom hverdagen vår blir 
stadig mer digital. I denne forbindelse vil jeg 
tilrettelegge for større kontakt mellom bruker 
og bibliotekar. Derfor er det naturlig for mitt 
prosjekt å arbeide videre med «det skrankeløse 
bibliotek» og demoteket. Dette er etter min 
mening prosjekter som kan være med og styrke 
biblioteket som møtested, hvor kunnskap og 
kultur står i fokus. Til slutt så jeg på den danske 
modellen for folkebiblioteket. Modellen egner 
seg best som et "felles språk" mellom de som 
arbeider med bibliotekrelaterte problemstill- 
inger, og er derfor mer velegnet til å bruke i en 
arbeidsprosess. Derfor vil jeg bruke modellen 
i min egen skisseprosess, men jeg velger å ikke 
bruke den til å formidle prosjektet mitt. Dette 
er fordi modellen omfatter så mange aspekter 
at de overlapper hverandre. Dermed blir det 
vanskelig å formidle spesifikke aktiviteter ved 
hjelp av modellen til et større publikum. 

Kapittel 4 
Analyse 



Gjennom dette kapittelet vil jeg analysere tre ulike bibliotek i 
Hordaland for å skaffe meg et overblikk over hvordan folke- 
bibliotek i mitt nærområde fremstår. Høsten 201 1 dro jeg på 
befaring til Tysnes folkebibliotek, Os folkebibliotek og Fana 
filial sør for Bergen. Jeg valgte disse bibliotekene fordi de 
ligger i kommuner med ulikt innbyggertall, og jeg mener at 
de er et representativt utvalg for mindre folkebibliotek i om- 
rådet. I løpet av befaringen intervjuet jeg bibliotekssjefene 
og gjorde egne observasjoner av bibliotekslokalet. I analysen 
har jeg kun sett på publikumsarealet, som også inkluderer 
inngangspartiet. På befaringen så jeg på hvordan bibliotek- 
ene er lokalisert, førsteinntrykket av lokalet, møbleringen, 
akustikk, universell utforming, hvilke arrangementer de 
har og hvordan de forholder seg til e-bøker. På de følgende 
sidene vil jeg presentere de tre bibliotekene gjennom tekst 
og bilder. Videre vil jeg presentere hvilket bibliotek jeg skal 
arbeide med i oppgaven min, hvem som bruker dette bib- 
lioteket i dag og hva som finnes i nærmiljøet. Til slutt vil jeg 
presentere spørreundersøkelsen som jeg gjorde på Fana filial, 
og resultatene av denne. 

Tysnes folkebibliotek 



Kommune: Tysnes kommune 
Innbyggertall: 2800 
Størrelse på lokalet: 135 m 2 
Antall ansatte: 1 (67% stilling) 
Biblioteksjef: Knut Rage 



Tysnes folkebibliotek er lokalisert i en flerbruk- 
shall like ved barne- og ungdomsskolen og 
ble åpnet i 2004. Hallen ligger 1,5 km fra Våge 
sentrum hvor flere butikker, sparebanken og 
ferjekaien ligger. Foruten bibliotek innehold- 
er flerbrukshallen idrettshall, bowlingbane, 
styrkerom og kafélokale. Biblioteket er ikke 
synlig utad, og har ingen vinduer mot inngang- 
spartiet. For å komme til biblioteket må man gå 
inn i hallen, for så å gå inn på biblioteket. Inne 
i biblioteket består publikumsdelen av ett rom 



med skråtak, hvor den laveste veggen har vin- 
duer plassert langs hele veggen. Disse vinduene 
har utsikt over en steinmur på siden av hallen. 
Det er enkelt å få oversikt over lokalet. I midten 
av lokalet er det satt opp fire bokhyller som 
danner et rom hvor det er plassert et arbeids- 
bord. Flere av møblene er enten tatt med fra 
det forrige bibliotekslokalet eller overtatt etter 
andre offentlige bygg. Den svarte skinnstolen 
ved inngangen er for eksempel fra det gamle 
venteværelset til tannlegen. Langs vindusrek- 
ken er det plassert flere oppholdsoner. Ved 
skranken er barneavdelingen plassert. Dette 
er gjort fordi det tidligere var et stort problem 
med støy i forbindelse med springing i loka- 
let. Barneavdelingen består av lave bokhyller 
og en liten sittegruppe for barn. Ved siden av 
er det plassert en sofa. Sofaen er plassert med 






■ 



Tysnes folkebibliotek er det eneste 
biblioteket i landet med en tilnærmet komplett 
samling av originale utgaver av Claus Pavels 
Riis som skreiv sangen «Anne Knutsdotter»." 

- biblioteksjefen 

ryggen til vinduet, noe som gjør at man sitter 
skjermet, samtidig som man har oversikt og får 
godt dagslys. Bak skilleveggen er det plassert to 
databord. Til slutt er det plassert et utstilling- 
skap med originale bøker av Claus Pavel Riis. 
På bakveggen er det plassert et utstillingskap 
med bøker av Johannes Heggland. Ved siden av 
et lite bord og en stol hvor det er stilt ut bøker. 
Akustikken i biblioteketslokalet er god, men 
siden lokalet er så lite hører man uansett hva 
alle prater om. Det blir fort veldig mye støy når 
det kommer barn, og dette preger naturligvis 
hele lokalet. Den universelle utformingen er 
god, med automatisk døråpner og terskelfri 
inngang. Mellom hyllene er det god plass, 
noe som gir god fremkommelighet. De ulike 
avdelingene er ikke så godt skiltet, men siden 
lokalet ikke er så stort går det likevel greit 
å finne frem. Lokalet har ingen ledelinjer i 
gulvet. Arrangementene blir holdt i biblioteks- 
rommet, og da rulles hyllene til sides. Fore- 
dragsrekken Søndagsakademiet har vært en 
stor suksess, og foregår 6-8 ganger i året. Dette 
blir arrangert i samarbeid med Tysnes sogelag. 
Hver gang er det en ny foredragsholder og et 
nytt tema. Ellers arrangerer biblioteket kurs i 
slektsgransking, lesesirkel og har utstillinger. 
Biblioteket har ikke kjøpt inn noen lesebrett 
enda, men planlegger å produsere egne e-bøker 
med lokal litteratur i samarbeid med de andre 
bibliotekene i Sunnhordaland. 

Oppsummering 

Tysnes folkebibliotek er lokalisert i en ny 
flerbrukshall ved barne- og ungdomsskolen 
omtrent 1,5 km fra sentrum. Biblioteket er 
ikke synlig fra utsiden av hallen, men førstein- 



ntrykket av bibliotekslokalet er at det er en- 
kelt å få oversikt over lokalet. Møbleringen er 
hovedsaklig plassert langs veggene, og det er 
to bokhyller i midten med møbler på endene. 
Akustikken er grei, men man kan høre hva alle 
sier siden det er et lite lokale. Den universelle 
utformingen er god med automatisk døråpner 
og terskelfri inngang, men biblioteket er ikke så 
godt skiltet. Når det gjelder e-bøker planlegger 
biblioteket å produsere sine egne e-bøker med 
lokalt innhold. 

Sitteplass bakerst i 



Os folkebibliotek 



Kommune: Os kommune 
Innbyggertall: 17 000 
Størrelse på lokalet: 700 m 2 
Antall ansatte: 6 (3,9% full stilling) 
Biblioteksjef: Elisabeth Bochkon Tøsdal 



Os bibliotek ligger i Os næringspark, noen 
minutters gangavstand fra Os sentrum. Bib- 
lioteket holder til i et gammelt fabrikklokale 
som ble pusset opp før biblioteket flyttet inn. 
Jeg blir møtt av et lyst og luftig rom. Det er 
lett å få oversikt over lokalet da det går en 
akse tvers gjennom lokalet med bokhyller og 
sitteplasser på hver side. Den ene veggen består 
av store vinduer som gir masse dagslys, og lo- 
kalet er jevnt belyst. Videre inn i lokalet er det 
plassert en scene som blir brukt til skiftende 



utstillinger. Da jeg var på befaring var det Os 
husflidslag som stod for utstillingen. Midt i 
lokalet står det et databord med fire sitteplass- 
er. De fleste andre sitteplassene er plassert ved 
vinduene med utsikt over en parkeringsplass. 
Slik blir brukerne skjermet fra resten av loka- 
let, samtidig som de har full oversikt over det 
som skjer både inne og ute. Bokhyllene er satt i 
Y- formasjoner og lager rom for mange skjer- 
mede sitteplasser. Også Os folkebibliotek har 
overtatt noen få av møblene etter andre offen- 
tlige bygg, men de har også flere nyinnkjøpte 
møbler. For eksempel har biblioteket utstill- 
ingsmoduler for bøker fra Opening the Book 
Furniture. 1 Et annet eksempel er den sekskant- 
ede Emil-sittebingen fra BS Eurobib i barnea- 



1 www.openingthebook.com (se URL-liste) 

"Visjonen til Os folkebibliotek er «et eventyrlig 
bibliotek», med eventyrlig innhold, opplevelser 
og service. Bibliotekarene er selvsagt prinsesser 
og har prinsessekroner i tovet ull som de har fått 
i gave av en kunstner." 



- biblioteksjefen 

vdelingen. 2 1 denne bingen kan besøket fra 
barnehagen samles til eventyrstund eller lek. 
På daglig basis fungerer akustikken i rommet 
bra, men bibliotekssjefen kan fortelle at det fort 
blir mye sjenerende støy for de øvrige brukerne 
når det er mange barn på besøk. Biblioteket har 
et eget studierom for de som ønsker å konsen- 
trere seg i fred. Den universelle utformingen 
er god, og biblioteket har terskelfri inngang og 
automatiske dører. Bibliotekslokalet er svært 
godt skiltet, og de ulike avdelingene er merket 
med stor skrift på veggen. I tillegg er de ulike 
hyllene tydelig merket med tekst og illustras- 
jon. Biblioteket har ingen ledelinjer. Os folke- 
bibliotek arrangerer flere aktiviteter, og disse 
foregår i bibliotekslokalet. Sammen med fritid- 
skoordinator ved Kulturavdelingen arrangerer 
de lesevennordning for eldre, og holder sam- 
linger hvor de presenterer bøker og inspirerer 
til lesing. Biblioteket har også «eventyrbesøk» 
av alle 1. klassingene i kommunen hvor bib- 
liotekarene forteller om bibliotekets tjenester 
og avslutter med et dramatisert eventyr. I 



2 www.bseurobib.no (se URL-liste) 

tillegg arrangerer biblioteket lesering engang 
i måneden som er en uformell samling for 
de som ønsker å komme. Leseringen handler 
ikke om litteraturanalyser eller forfatterstudier, 
men er en samtale om leseopplevelser. Når det 
gjelder e-bøker har ikke biblioteket noen plan- 
er med å starte opp med dette enda. 

Oppsummering 

Os folkebibliotek er lokalisert i Os næring- 
spark noen minutters gange fra sentrum. 
Førsteinntrykket av lokalet er at det er lyst og 
åpent, og at det er godt skiltet. Den ene siden 
av lokalet har store vinduer. Sitteplassene er 
først og fremst plassert ved vinduene, og flere 
av bokhyllene er satt i Y- formasjoner for å 
skape separerte sitteplasser. Akustikken er god, 
men det blir mye støy i lokalet når det kom- 
mer mange barn på besøk. Den universelle 
utformingen er god med terskelfri inngang og 
automatiske dører. Biblioteket har ikke startet 
opp med e-bøker enda. 

Sittegruppe ved scenen 



Fana filial 



Kommune: Bergen kommune 
Innbyggertall: 38 000 
Størrelse på lokalet: 900 m 2 
Antall ansatte: 6 (3,6% full stilling) 
Avdelingleder: Anna Margreta Lunde 



Fana filial er et bydelsbibliotek som hører til 
Bergen offentlige bibliotek. Det er lokalisert i 
handlegaten på Nesttun, og har store vinduer 
ut mot både handlegaten og en hovedvei på 
andre siden, noe som gjør biblioteket svært 
synlig. Inne er det lyst, og det første man 
ser er en utlåns- og innleveringsskranke. De 
ulike avdelingene ligger til venstre og høyre 
for skranken, og gjør det lett å finne frem. På 
hver side av inngangspartiet er det søyler med 
utstilling av nye bøker innen utvalgte tema. 
Sittesonene er for det meste plassert foran 
vinduene. Slik kan man sitte skjermet fra resten 
av lokalet, samtidig som man har full oversikt 
over det som skjer utenfor. Dette fungerer 
også som en god synliggjøring av biblioteket. 
Mot hovedveien er det plassert bord og stol- 
er bereknet for avislesing. Videre innover i 
rommet er bokhyllene brukt som romdelere, 
og det er plassert små grupper med bord og 
stoler fra Kinnarps mellom hver bokhylle. Mot 
handlegaten er det plassert mindre sittegrup- 
per med Planet-stoler og bord fra Fora Form. 
Videre er bokhyller brukt som romdelere, og 
puffen Misto kan brukes for korte samtaler 
eller for å bla i en bok. Datarommet er lite, og 
datamaskinene er plassert tett. Videre finner vi 
barneavdelingen har en svært god beliggenhet. 
Den er skjærmet fra resten av lokalet, samtidig 
som det er åpent og har utsyn til resten av bib- 
liotekslokalet og handlegaten. Her er det lave 

bokhyller tilpasset barn, samt sittegruppe med 
Klippan-sofa fra IKEA og lave bord. Bibliote- 
ket har en god akustikk, og det er behagelig å 
oppholde seg i lokalet. Når det kommer mange 
barn og unge på besøk blir det fort mye støy. I 
teorien er barneavdelingen skjermet fra resten 
av lokalet, men i følge egne observasjoner liker 
barna å undersøke hele lokalet. Rommet for 
arrangementer i underetasjen blir ofte brukt for 
å samle besøket for å spise eller ha aktiviteter. 
Biblioteket har også to studierom i underetas- 
jen for de som ønsker å konsentrere seg. Den 
universelle utformingen er god. Hovedinn- 
gangen ligger på gateplan og de automatiske 
glassdørene gir innsyn og en lett adkomst. 
Inne er de ulike avdelingene skiltet, og gjør det 
enkelt å orientere seg. Biblioteket har ingen 
ledelinjer. Biblioteket har flere arrangement- 

"Fana filial er størst i Bergen kommune 
på utlån til barn og ungdom. I tillegg 
skreddersyr bibliotekarene bokkasser til 
barnehager og skoler i bydelen, og 
biblioteket er kjent for høyt servicenivå." 





er for publikum som alle er gratis, og disse 
foregår som regel i underetasjen. Denne høsten 
deltar de på leseaksjonen Bergen leser, hvor 
bergenserne skal stemme på sin favorittbok. 
Biblioteket arrangerer også Filosofisk tors- 
dag annenhver uke ved filosofen Svein Jacob 
Salhus som tar opp ulike filosofiske spørsmål. 
For barn arrangerte biblioteket lesekampanjen 
BokSommer for 1. - 7. trinn, som endte opp 
med en stor isfest, klovneshow og premieutdel- 
ing. Utover høsten har de flere arrangementer 
for barn, som eventyrstund, fortellerteater, 
figurteater og musikkstund. Arrangementene 
er i regi av blant annet Bergen Kulturskole, Fjell 
kulturskole, og kulturbedriften Tidsreisen. Når 
det gjelder e-bøker har biblioteket kjøpt inn 
tre Sony lesebrett som de låner ut med et lite 
utvalg e-bøker på. 



Oppsummering 

Fana filial er lokalisert synlig og sentralt på 
Nesttun med mange butikker og virksomheter 
i nærheten. Lokalet er lyst og oversiktlig, og 
biblioteket har store vinduer mot både en 
handlegate og en hovedvei. Møbleringen er 
for det meste plassert ved vinduene, noe som 
gir god oversikt over både det som skjer inne 
i biblioteket og ute i bybildet. Akustikken i 
bibliotekslokalet er god, og barneavdelingen er 
skjermet fra resten av lokalet. Biblioteket har 
flere arrangementer, og disse foregår som regel 
i underetasjen. Den universelle utformingen er 
god med terskelfri inngang og tydelig skilting. 
Biblioteket har kjøpt inn tre lesebrett som de 
låner ut med et lite utvalg e-bøker på. 



59 



Del av ungdomsavdel 



Oppsummering 

Bibliotekene har flere likhetstrekk, og måten 
de har organsiert lokalene er svært likt. Det 
første man ser når man kommer inn på alle 
de tre bibliotekene er skranken og den store 
boksamlingen. Bokhyllene er fordelt over hele 
lokalet og blir brukt som romdelere, slik at de 
besøkende kan sitte skjermet og fordype seg 
som på en lesesal. Mellom bokhyllene er det 
plassert bord og stoler. Videre er den uni- 
verselle utformingen nokså lik. Bibliotekene 
har terskelfri inngang og automatiske dører. 
Det er varierende hvor god skiltingen av de 
ulike avdelingene er, og ingen av lokalene har 
ledelinjer i gulvet. Akustikken er tilfredstilten- 
de i de tre bibliotekene, men barneavdelingen 
er en del av lokalene og skaper støy i resten av 
lokalet når det er mange barn her. Os folke- 
bibliotek har studierom i tilknytning til hov- 
edrommet, og Fana filial har to studierom i 
underetasjen slik at de som ønsker ro kan trek- 
ke seg tilbake. Bibliotekene har også en rekke 
arrangementer. Felles er at de ofte foregår etter 
stengetid. Fana filial har et eget rom i undere- 
tasjen som blir brukt til de fleste arrangement- 
er. Tysnes folkebibliotek har ingen studierom. 

De tre bibliotekene har også noen forskjeller. 
Det er ulikt hvor de får møblene sine fra. Det 
er ikke uvanlig å overta møbler etter andre of- 
fentlige bygg eller å ta med møbler fra tidligere 
bibliotekslokaler, noe Tysnes folkebibliotek og 
Os folkebibliotek har gjort. Når det blir kjøpt 
nytt er det som oftest fra leverandører som 
spesialiserer seg på møbler til bibliotek eller 
leverandører som leverer møbler til offent- 
lig bruk. IKEA er også blitt stadig mer vanlig 
å bruke på grunn av lave kostnader. Det er 
to ulike leverandører som har spesialisert 
seg på bibliotek som har blitt brukt ved Os 
folkebibliotek. Opening the bookfurniture er 
en engelsk møbelprodusent som designer og 
distribuerer frittstående utstillingsmøbler for 



bøker til bibliotek over store deler av verden, 
deriblant Norge. Herfra har Os folkebibliotek 
flere utstillingsmoduler for bøker og CDer. BS 
Eurobib er et norsk interiør- og designselskap 
som leverer innredningsløsninger, møbler og 
materiell til norske bibliotek. Herfra har Os 
folkebibliotek sittebingen i barneavdelingen. 

Etterhvert som samfunnet 
blir stadig mer digitalisert 
vil behovet for fysiske 
møtesteder å komme til bli 
stadig mer viktig. 



Fana filial har flere møbler fra Fora Form og 
Kinnarps, som leverer møbler i høg kvalitet til 
offentlige miljø. Videre er lokaliseringen av bib- 
liotekene ulik. Fana filial har en svært sentral 
beliggenhet, mens Tysnes folkebibliotek og Os 
folkebibliotek lokalisert utenfor sentrum, men 
i nærheten av skoler. Det er også ulikt hvordan 
de forholder seg til e-bøker. Os folkebibliotek 
har ingen planer om å starte opp med e-bøker, 
mens Fana filial allerede har begynt å låne ut 
lesebrett med e-bøker på. Tysnes folkebibliotek 
vil utnytte teknologien, og planlegger å starte 
opp en egenproduksjon av e-bøker med lokalt 
innhold. 



Refleksjon 



Folkebiblioteket har mange ulike funksjoner i 
samfunnet, og det blir i dag diskutert hvilken 
rolle biblioteket skal ha i fremtiden. Mye tyder 
på at det er folkebiblioteket som et sosialt mø- 
tested som blir den viktige rollen i fremtiden. 
Etterhvert som samfunnet blir stadig mer 
digitalisert vil behovet for fysiske møtesteder 
å komme til bli stadig mer viktig. På de bib- 
liotekene jeg besøkte var det et stort fokus på 
boksamlingen og formidling av litteratur i form 

av utstillinger og anbefaling av bøker. I dagens 
samfunn har vi så god tilgang på informasjon 
at det gjerne er et større behov å få hjelp til å 
strukturere informasjonen og sette den i en 
kontekst. Dette kan være en del av bibliote- 
kets tilbud, og kan skje gjennom diskusjoner, 
foredrag og utstillinger, i tillegg til anbefaling 
av litteratur. 

Interiøret 

Bøkene og bokhyllene var veldig dominerende 
i lokalene, og bokhyllene ble brukt som rom- 
delere slik at brukerne kan sitte i fred. Dette 
fører til at brukerne kan høre de andre, men 
ikke i særlig stor grad se dem. Andre brukere 
går rundt hyllene og leter etter bøker alene 
eller sammen med en bibliotekar. Dette fører i 
mange tilfeller til forstyrrende støy som følge 
av fottrinn eller overhøring av samtale, og 
gir ikke gode, lavintensive møter. Det skapes 
med andre ord gangsoner alle steder hvor det 

Spørsmålet blir hvilke 
tilbud biblioteket skal tilby 
i fremtiden, og hvordan 
lokalene skal understøtte 
disse aktivitene. 

er bokhyller, og denne måten å organisere 
møbleringen på gir ikke soner hvor man i 
realiteten får sitte i fred. I dag er det ingen 
regel om at man skal være stille eller hviske på 
biblioteket, og det er ikke uvanlig at folk snak- 
ker i mobiltelefonen eller fører samtaler med 
andre. Bibliotekene jeg besøkte er innredet som 
lesesaler, men folk bruker dem i dag stadig mer 
som sosiale møtesteder. Bibliotekene bruker 
sannsynligvis bokhyllene som romdelere for 
å få plass til alle bøkene på en måte som skal 
fremme leselyst. Det skal være lystbetont og 
spennende å gå rundt i hyllene på jakt etter 
gode bøker. Bøkene er en viktig del av miljøet i 
bibliotekene i dag, og skaper en spesiell atmos- 



fære. Spørsmålet blir hvilke tilbud biblioteket 
skal tilby i fremtiden, og hvordan lokalene skal 
understøtte disse aktivitene. Alt peker på at 
folkebiblioteket endrer seg til å bli et møtested, 
og vil da ha et annet innhold som krever en 
annen innredning. 

Arrangementer 

Alle de tre bibliotekene jeg besøkte har flere ar- 
rangementer, men disse er ikke en særlig synlig 
del av bibliotekene sine tilbud. De foregår som 
regel utenom åpningstid eller i et lukket rom. 
Dette henger nok sammen med akustikk, og 
tanken om at biblioteket også skal fungere som 
et sted man konsenterer seg. Ved å synliggjøre 
arrangementene i selve lokalet vil de bli en mer 
naturlig del av tilbudet, og fremme det sosiale 
aspektet ved folkebiblioteket. 



Konklusjon 



Gjennom denne analysen av tre folkebibliotek 
har jeg kommet frem til at det ikke funger- 
er å bruke bokhyller som romdelere dersom 
biblioteket skal fremstå som et møtested. Jeg 
vil derfor se på alternative måter å organ- 
isere biblioteksrommet på. Det kan være mer 
gunstig å skape områder som fokuserer på det 
som skal foregå der. Et eksempel er å kun ha 
arbeidsplasser et sted, og kun å ha bøker et 
annet sted. Noe annet som har kommet frem 
er hvor viktig god akustikk er i biblioteksloka- 
let. Jeg mener at akustikken kan bli bedre om 
de ulike aktivitetene er adskilt, i tillegg til å 
bruke akustiske elementer. For å skape et rom 
hvor man eksponeres for et bredt lag av befolk- 
ningen, mener jeg at det er viktig at barn blir 
inkludert i hele lokalet, og ikke henvist til sin 
egen avdeling. Det er med andre ord viktig at 
det kan foregå mange aktiviteter samtidig, at 
det fokuseres på det sosiale og at alle er inklud- 
ert dersom folkebiblioteket skal fremstå som et 
spennende og aktivt møtested. 

Valg av 
folkebibliotek 



På bakgrunn av denne analysen har jeg valgt å 
arbeide videre med Fana filial. Dette bibliote- 
ket har en god beliggenhet og er svært synlig 
i nærmiljøet. Biblioteket ligger i det tidligere 
kjøpesenteret «Tokanten» i handlegaten på 
Nesttun, og har store vindusflater mot både en 
handlegate og en hovedvei. I tillegg vil bybanen 
snart ha trasé forbi biblioteket og ha et stop- 
pested like ved. Siden biblioteket har denne 
beliggenheten ser jeg et stort potensiale for å 
vise bibliotekets mange tilbud utad, og synligg- 
jøre folkebibliotekets potensiale. 



Hvem bruker dette 
biblioteket i dag? 

Det er vanskelig å fastslå nøyaktig hvem som 
oppholder seg i bibliotekslokalet, men det 
er mulig å vite hvor mange besøkende som 
har vært innom biblioteket i løpet av en gitt 
periode. Dette er fordi alle folkebibliotek i 
Norge har telleapparat ved inngangsdøren for 
å registrere antall besøkende. Biblioteksjefen 
kan derfor opplyse om at i 201 1 var antall 
besøkende på Fana filial 163.411. Selv om det 
ikke går an å vite nøyaktig hvem som opphold- 
er seg i lokalet, er det mulig å vite hvem som 
låner bøker og øvrig materiell, og hva de låner. 

Bibliotekssjefen kan fortelle at det samme året 
var det totale utlånet 190.071. På bakgrunn av 
dette tallet kan hun videre fortelle at Fana filial 
er størst i Bergen kommune på utlån til barn og 
ungdom, og at disse er en stor brukergruppe. 
Over halvparten av alle utlån er til barn og 
ungdom, og fra 1. januar til 24. oktober 2012 
hadde biblioteket 83.914 utlån til barn og 
ungdom. Dette er 57% av det totale utlånet på 
Fana filial. I tillegg skreddersyr bibliotekarene 
bokkasser til barnehager og skoler i bydelen, og 
skoleklasser og barnehagegrupper kommer ofte 
på besøk til biblioteket. 



Hva finnes i 
nærmiljøet? 



Trafikalt knutepunkt 

Fana filial ligger på Nesttun i Bergen kom- 
mune, og biblioteket har mange andre tilbud i 
umiddelbar nærhet. Nesttun er bydelsentrumet 
i Fana og det viktigste trafikale knutepunktet 
sør i Bergen. Via terminalen er det overgang 
til alle bussruter i distriktet, samt bybanen. 
Bybanen går i dag fra Bergen sentrum til Nest- 
tun, men vil i løpet av 2013 gå videre i retning 
Flesland. Da vil den ha trasé gjennom handle- 
gaten på Nesttun og ha et stoppested like ved 
inngangen til Fana filial. 

Nesttun sentrum 

Nesttun sentrum inneholder 110 ulike virk- 
somheter. 3 Her finnes det med andre ord et 
mangfold av butikker, spisesteder og kafeer, 
legekontor, tannlegekontor og øvrige kommu- 
nale tjenester. I tillegg finnes det postkontor og 
flere sparebanker, samt eiendomsmeglere. Den 
lokale avisen «Fanaposten» holder også til her. 
I handlegaten ligger blant annet kjøpesenteret 
«NesttunSenteret» med 23 butikker. Videre 
finnes torget hvor man finner torghandlerne 



«Fiskeboden Hansemann» og «Monsen Blom- 
ster». 

Fana Kulturhus 

Fana Kulturhus holder til øverst i handlegat- 
en. Kulturhuset holder konserter, teater og 
danseforestillinger for både barn, ungdom og 
voksne, og det fungerer som scene for både 
amatører og profesjonelle. Kulturhuset inne- 
holder også ungdomsetasjen «Linken» hvor 
ungdom kan komme og benytte seg av utstyret 
på stedet eller bare slappe av, høre på musikk, 
se en film, spille playstation og gjøre lekser. Her 
er det tilgang til blant annet kurs, workshops, 
bandrom, studio, danserom, kjøkken, gratis 
internett og PCer. «Linken» tilbyr for eksempel 
kurs i lyddesign, musikkvideo, rockekurs, kles- 



3 www.nesttun.no (se URL-liste) 

Fana Kulturhus 
Foto: Jorunn Rage 



design og streetdans/hip hop. I tillegg går det 
an å melde seg på «åpen scene», hvor man kan 
opptre gratis på scenen i Fana kulturhus. Det er 
gratis å oppholde seg i lokalet, men kurstilbu- 
det koster penger. 4 

Skoler og barnehager 

Det ligger flere barnehager i området rundt 
Fana filial. Den nærmeste er «Sesam åpen 
barnehage» som ligger i handlegaten, og 
«Midtunheia familiebarnehage» som ligger et 
lite stykke unna. Det ligger også flere skoler i 
området, men ingen i umiddelbar nærhet til 
biblioteket. De to nærmeste skolene er Uls- 
måg og Slåtthaug. Ulsmåg barneskole ligger 
3,5 km unna, mens Slåtthaug ungdomsskole 
ligger 2,5 km unna, og er en del av et større 
skole- og idrettsanlegg. I området finnes også 
videregående skole, idrettshall, svømmehall, 
isbane, fotballbane og turterreng. 



Oppsummering 

Videre i prosjektet skal jeg arbeide med Fana 
filial, fordi det har en gunstig beliggenhet. Det 
er vanskelig å vite hvem som oppholder seg i 
biblioteklokalet, men det er mulig å se hvem 
som låner bøker og annet materiell. Barn og 
ungdom er en stor brukergruppe på Fana filial, 
og over halvparten av alle utlån er til denne 
aldersgruppen. Det finnes mange andre tilbud 
i umiddelbar nærhet til Fana filial, som bu- 
tikker og øvrige virksomheter. Det ligger også 
barnehager og skoler i nærområdet, samt Fana 
Kulturhus som har mange arrangementer, deri- 
blant et eget tilbud til ungdom. 



Refleksjon 



Biblioteket i nærområdet 

Fana filial har et mangfold av andre tilbud i 
nærområdet. På den ene siden betyr dette at 
det er konkurranse om å tiltrekke seg brukere, 
men på den andre siden utfyller biblioteket til- 



4 www.bergen.kommune.no (se URL-liste) 

budet i området. I tillegg har biblioteket en slik 
beliggenhet at det er enkelt å stikke innom når 
man venter på bussen, etter arbeids- og skole- 
tid og i forbindelse med ulike ærender. Bib- 
lioteket er det eneste tilbudet på Nesttun hvor 
man kan oppholde seg over lengre tid uten 
at det koster noe. Det er et varmt og tørt sted 
hvor man kan være så lenge man ønsker uten 
at noen stiller spørsmål ved det. Det grunnleg- 
gende aspektet ved folkebiblioteket er nettopp 
det at det skal være et gratis lavterskeltilbud 
til alle i samfunnet. Derfor er det viktig at alle 

Fana filial er det eneste 
tilbudet på Nesttun hvor 
man kan oppholde seg over 
lengre tid uten at det koster 
noe. 



føler seg velkomne og at det er et tilbud til alle. 
Det er for eksempel viktig at pensjonistene har 
et sted å møtes, og at ungdom kan møte venner 
eller gjøre lekser her etter skoletid. 

Barn og ungdom 

Det ligger flere skoler og barnehager i områ- 
det til Fana filial. Barn og ungdom er en stor 
brukergruppe på biblioteket, men også Kul- 
turhuset har et tilbud til denne aldersgruppen. 
Det er gratis å oppholde seg på «Linken», men 
kursene koster penger. Derfor er det viktig at 
folkebiblioteket har et tilbud til barn og ung- 
dom som er gratis slik at alle blir inkludert i 
kulturtilbudet. Man kan stille spørsmålstegn 
ved hvorfor Fana filial har en så stor bruker- 
gruppe blant barn og ungdom når de har et 
spesialtilpasset tilbud like ved. Er det virkelig 
behov for to tilbud til ungdom, eller er til- 
budene så ulike at de utfyller hverandre? Jeg 
mener at tilbudene utfyller hverandre, men jeg 

synes det kan være interessant å se om de kan 
knyttes tettere sammen. 

Ungdomsavdelingen «Linken» 

Siden kulturhuset har så mange kurs for un- 
gdom, kunne det vært interessant å fått vist 
disse resultatene frem til et stort publikum. 
Det kunne i denne forbindelse vært aktuelt 
å opprette et demotek på Fana filial. Slik kan 
biblioteket vise frem noe av det kreative mang- 
foldet i bydelen. Ved å vise frem disse verkene 

Siden kulturhuset har så 
mange kurs for ungdom, 
kunne det vært interessant 
å fått vist disse resultatene 
frem til et stort publikum. 

vil det muligens generere til at flere ønsker å 
utvikle talentene sine. Det må selvsagt være 
mulig for flere enn brukerne av «Linken» å 
levere inn verk til demoteket. I tillegg kan dette 
skape et møte mellom ulike generasjoner og 
kulturer, og bidra til kulturutveksling. Jeg stiller 
meg tvilende til om alt som blir produsert på 
Linken kan presenteres for et bredt publikum. 
Derfor mener jeg at det bør søkes om å få inn- 
pass som utstiller på biblioteket. På demoteket 
på Bergen offentlige bibliotek blir alt materiale 
tatt i mot, men jeg mener at verkene som stilles 
ut må kurateres slik at det blir interessant for 
et bredt publikum. Dette mener jeg kan være 
en del av bibliotekarene sine arbeidsoppgaver. 
I dag er ikke oppgaver som dette en del av bib- 
liotekarenes jobb, men dersom det i fremtiden 
blir mer vanlig med e-bøker ser jeg for meg at 
det blir bedre tid til oppgaver som dette. Videre 
er en del av tilbudet på «Linken» åpen scene, 
og dette tilbudet er gratis. Jeg vet ikke hvem 
publikum er her, men etter min erfaring er det 
ofte venner og familie som kommer. Dersom 
dette tilbudet også fantes på biblioteket kunne 
det vært tilrettelagt slik at det var mer synlig i 



bybildet og det kunne fått et større publikum. 
Jeg tror et slikt arrangement kunne vært tjent 
med å være en del av tilbudet i åpningstiden, 
slik at det ikke bare er forestillinger i lukkede 
rom. Med dette mener jeg at publikum kan 
komme og gå som de vil, kanskje bare stanse 
opp ett øyeblikk. Faren med dette er at det 
ikke vises respekt for de som står på scenen, og 
ettersom dette er unge mennesker kan det være 
ekstra sårt. Jeg mener at dette kommer an på 
settingen, og om denne er rett, vil man autom- 
atisk oppføre seg respektfullt. Denne typen 
arrangement kan selvsagt også være i en mer 
formell setting, og det kan kanskje sjongleres 
med de ulike måtene alt etter hva de som skal 
opptre ønsker. 

Kulturhuset 

Kulturhuset tilbyr også kulturopplevelser i 
form av teater og konserter for både barn og 
voksne, og dette er en del av fritidstilbudet i 
bydelen. Siden kulturhuset har en stor scene, 
mener jeg at det er overflødig å tilrettelegge 
for en like stor scene på Fana filial, selv om 
arrangementene på Fana Kulturhus koster 
penger. Spørsmålet her blir om det vil komme 
publikum begge steder dersom det blir et større 
tilbud og mer konkurranse. Jeg mener at disse 
tilbudene har en veldig ulik egenart. Noe av 
kvaliteten ved arrangementer på biblioteket 
kan være den intime settingen. I stedet for å 
konkurrere med kulturhuset bør folkebibliote- 
ket finne sin egenart som det sosiale møteste- 
det i bydelen. I dette ligger det blant annet at 
biblioteket kan tilby andre typer arrangement 
enn kulturhuset. Dette kan være arrangement 



som en liten gruppe er interessert i og tar 
initativ til, eller det kan være et tilbud som er 
rettet mot en veldig spesifikk målgruppe. Det 
er viktig at arrangementene er synlige for et 
potensielt publikum, og at det er vidt kjent at 
biblioteket har dette tilbudet. 



Konklusjon 



Det viktigste aspektet ved folkebiblioteket 
som institusjon er at det er åpent og gratis for 
alle i samfunnet. Det er viktig at alle føler seg 
velkomne og har et tilbud tilpasset deres behov. 
Dette kan være biblioteket som et sosialt mø- 
tested, et sted hvor man har tilgang til forskjel- 
lig materiell eller et sted hvor man kan spørre 
om hjelp. På Nesttun er biblioteket det eneste 
stedet hvor man kan oppholde seg over lengre 
tid uten at det koster noe. Videre konkluder- 
er jeg med at Fana Kulturhus er en relevant 
virksomhet for mitt prosjekt. Dette er en del av 
kulturtilbudet i bydelen, og biblioteket utfyller 
dette tilbudet ved å være gratis og ha arrange- 
menter mindre skala for mer spesifikke mål- 
grupper. Det er med andre ord viktig å finne 
egenarten til biblioteket og gjøre tilbudet kjent. 
Kulturhuset har også en avdeling for ungdom, 
og tilbyr blant annet en rekke kurs og åpen 
scene. Resultatene av kursene kan være interes- 
sant å vise frem for et bredt publikum gjennom 
å opprette et demotek på biblioteket. Slik kan 
verkene blir vist frem for et bredt publikum og 
bidra til en bedre forståelse for andre kulturer 
og generasjoner. Dette kan skje blant annet 
gjennom utstillinger og åpen scene. 

Spørreundersøkelse 

Jeg ønsket å finne mer ut av hvordan brukerne 
av Fana filial opplever biblioteket i dag, og 
gjennomførte derfor en kvantitativ spørre- 
undersøkelsen. Jeg stod selv i lokalet på en 
helt vanlig tirsdag i semptember og delte ut 
undersøkelsen. Målet med undersøkelsen 
var å finne ut hvordan brukerne opplever det 
nåværende bibliotekslokalet som et sosialt 
møtested. I tillegg ønsket jeg å finne ut hvilke 
situasjoner i biblioteket de aktuelle brukerne 
kunne vært interessert i og hva ved bibliote- 
ket som kunne vært forbedret. Undersøkelsen 
bestod av to avkryssningsspørsmål og et åpent 
spørsmål. 

Antall respondenter: 61 
Gjennomsnittsaler: 31 år 

Aldersfordelingen blant respondentene er noe 
ujevnt fordelt. Halvparten av respondenetene 
er i aldersgruppen 0-20 år (50%). Den nest 
største er aldersgruppen 60-80 år (20%), og den 
minste aldersgruppen er 20-40 år (11%). 



Alder: 



Kjønn: 



Yrke: 



Hvordan opplever du biblioteket som et sted å møte andre 
mennesker? 



n Svært bra 
□ Bra 



□ Dårlig 

□ Svært dårlig 



Hvilke tre av disse situasjonene kunne du vært interessert 
i at det var bedre tilrettelagt for på biblioteket? 

D Kulturarrangementer 

□ Tilgang til ny teknologi 
Sone for fordypning 

R Møter mellom generasjoner 
G Kreativ utfoldelse 

□ Kafe/bar 

Møte nye mennesker 
n Utveksling av kunnskap 
LJ Annet: 

Er det noe som kunne vært forbedret ved biblioteket som 
et sted å møte andre mennesker? 



Takk for deltagelsen! 

Vil du være med i trekningen av boken 
Vær så god sitt, skriv e-postadressen din 
her: 

Hvordan opplever du biblioteka! som at sled å 
mete andre rrnaniiEsher ? 

■ &vrtfcn 



■ Pértig 




Situasjoner brukerne snaket var bedre tikrettelagl 
tu på bibliutøtol 

HTljHiLjllny 




| SOrieføf 

gcnovasfMKr 
| Kiwtw utkMrte 
| Ku teit jr 
| M::!n -i.m 

mr: ves kw 

I u&*tøi|ng av 

kurrrthnp 



Spørsmål 2: Forslag som har gått igjen på det åpne svaralternativet «Annet» er: 

lengre åpningstider, søndagsåpent, undervisning, flere bøker, kurs, lesestund for de minste, 

kaffi. Videre vil jeg se på hvilke aldersgrupper som er interessert i de ulike tilbudene. 



H**j 



2D4iI L- 




| k •'.... n... r-..-. J 

|TI-3.TigJn-,- 

| kViw .-.v*.i- 
| K mmm imz^mt* 










flD-IC " 



Gd =■: ; 




■ IL.ill-.V...*-.--" 



■ ManmAvn 

■ Uaanva 
nvniiir 

■ UTv4Ml'vikv 

■ ■■■ v= 




■ T^TuTiTr 

■ Miw rrvoiTi 



■ Uvtanya 



!■■■■ -^ 



Spørsmål nr. 3: På dette spørsmålet var det 41 respondenter, hvor av 12 svarte «nei». 
Forslag som går igjen er: kaffe, lengre åpningstider, flere sitteplasser, arrangementer. 
Les noen av forslagene på neste side! 

«Som nytilflyttet savner jeg en uformell 
kulturscene, men stort sett trives jeg med 
biblioteket som alenested». - Mann, 28 

«Større sosiale områder, men sosialt på den 
måten at man skal lære». -Kvinne, 16 

«Tilbud om å delta på foredrag/kurs i ulike 
tema som felles avslapning, matlaging osv. 
Foredrag om tips til nye bøker man kan lese». 

- Kvinne, 39 

«Sofagrupper, oppfølgning av arrangementer, 
kunstutstillinger». -Mann, 44 



«Flere forelesninger og kulturarrangementer 
og kanskje det burde være litt mer blest om 
arrangementene. Prøv å få tak i presse eller 
andre interesserte». -Kvinne, 18 



Oppsummering 



gående ønske hos alle aldersgrupper om kafé/ 
bar i bibliotekslokalet. Jeg tror ikke dette kun 

Et flertall på 70% mener at biblioteket er et bra handler om å kunne få se § en ko PP kaffi eller 
sted å møte andre mennesker, og kun 4,3 % 
mener at biblioteket er et svært dårlig sted å 
møte andre mennesker. På spørsmål nummer 
to om hvilke situas- 



et glass vin, men også om stemningen som er 
forbundet med disse stedene. Kafeer har ofte en 
avslappet og intim atmosfære, mens barer har 

et sosialt aspekt over 



joner de kunne vært Jeg Ser se §- Dette er kvaliteter 

sis;i d r r l kunne arran 9 ere mindre TdefavSr" 

bedre tilrettelagt for, 

er det et gjennom- W ket, og vært med pa 

gående onske hos aiie personlig og gir bedre feSa P t S0Siale 

aldersgrupper om v 

kafé/bar. På andre 

plass kommer ønsket r\ e - nr\r e DUbNkUI Videre har alders- 

om å mote nye men- gruppen 0-20 år 

nesker. Ser man på et sterkt ønske om 

forskjellene mellom aldersgruppene, ser vi at Ul § an g tU <<n ^ teknologi». Teknologi er en 

alle også her har et ønske om kafé/bar. Videre vikti § del av hverda g en tu denne aldersgrup- 

har aldersgruppen 0-20 år et ønske om tilgang P en ' °§ det er varierende hva man har tilgang 

til ny teknologi. Aldersgruppen 20-60 år har til h J emme - Her kan folkebiblioteket bidra til 

et ønske om kulturarrangementer, og den siste å minske ^^tene mellom barn og ungdom, 

aldersgruppen på 60-80 år har et ønske om Kunnskap om teknologi er viktig både for å 

utveksling av kunnskap. På spørsmål nummer fun g ere [ samfunnet og for videre utdannelse, 

tre går det igjen ønsker om lengre åpningstider, Det sk J er hele tiden nve tin § P å teknologifront- 

kaffi, flere sitteplasser og arrangementer. en > °g her kan folkebiblioteket gi et tilbud til 

de unge som vil lære nye ting. Dette kan være 
lesebrett, dataprogrammer, nettbrett og annen 

rvCllCKSJOn ny teknologi. Dersom ungdom kommer til bib- 
lioteket og prøver ny teknologi fremfor å sitte 

1. «Hvordan opplever du biblioteket som et hjemme kan dette også ha en sosial effekt. Fana 
sted å møte andre mennesker?» filial tilbyr i dag datamaskiner med spill på, og 
Svaret kan tyde på at brukerne ser på bibliote- dette tilbudet er med på å minske ulikhetene 
ket som et møtested i lokalsamfunnet. Jeg ved at alle i klassen for eksempel har spilt det 
lurer imidlertid på hvem brukerne møter på samme dataspillet. Spørsmålet er om dette skal 
biblioteket. Møter de andre mennesker som de være et satningsområde for folkebiblioteket, 
allerede kjenner, eller stifter de nye bekjents- Det er kostbart å stadig kjøpe inn det nyeste 
kaper her? Jeg tror det er en kombinasjon av på teknologifronten. Dette må veies opp mot 
dette, men med hovedtyngde på at man allere- hvor stort behov det er for dette i samfunnet, 
de kjenner de man møter her. Jeg mener at det er viktig at folkebiblioteket er 

oppdatert og følger med i tiden. Dette er både 

2. «Hvilken tre av disse situasjonene kunne for å tilby et relevant tilbud til publikum, men 
du vært du vært interessert i at det var bedre også for å følge med i tiden som institusjon. 
tilrettelagt for på biblioteket?» 

På spørsmål nummer to er det et gjennom- Aldersgruppen 20-60 år har et sterkt ønske om 

«kulturarrangementer». I dette kan det ligge hvor man også kan lære noe. En respondent 

et ønske om at biblioteket skal fungere som sa at han trives med biblioteket som alenest- 

en lokal kulturscene. Biblioteket kan tilby mer ed, og dette aspektet mener jeg det er viktig å 

utradisjonelle arrangementer enn det kul- ta vare på. Noen ønsket også lengre åpning- 

turhuset kan tilby. Jeg ser på det som en styrke stider på biblioteket. I dag er åpningstidene 

å kunne arrangere mindre arrangement, fordi man-tors 10.00 -19.00, fredag 10.00 -16.30 og 

det blir mer personlig lørdag 10.00 -16.00. 
og gir bedre anled- Videre i prøSJektet mitt Vil jeg De fleste butikkene i 

ning til å bli kjent nærområdet har åpent 

med de andre i publi- ta fra 10.00-20.00, med 

kummet. Spørsmålet teknologi fordi det er Viktig å unntak av matbutik- 

er om det er behov for kene som har lengre 

kulturarrangementer åpningstider. Fana fil- 
på både biblioteket og til pubNkUITI, ITien OgSå å følge ial kunne fungert som 

på kulturhuset, og om et møtested i lokal- 

det vil komme nok samfunnet på kvelds- 

publikum på disse tid dersom lokalet var 

arrangementene. Jeg mener at egenarten til tilrettelagt for denne bruken, 
disse stedene er såpass ulik at det er et behov 
for begge tilbudene. 



Konklusjon 



Til slutt ønsker aldersgruppen på 60-80 år 
«utveksling av kunnskap». Dette tolker jeg 
som en situasjon hvor begge parter yter og 
på denne måten utveksler kunnskap. Hvilken 
kunnskap dette er, og hvordan det utveksles er 
veldig åpent. Det kan være kurs, diskusjoner, 
samarbeid eller fortellerstund. Det kan være 
samarbeid mellom generasjoner eller ulike 
kulturer. Kan hende at denne aldersgruppen 
har kunnskap som de ønsker å lære bort, men 
at de er avhengig av noen som er interessert i 
å lære dette. Dette kan fungere som et sosialt 



Videre i prosjektet mitt vil jeg ta med meg 
ønsket om ny teknologi fordi det er viktig å 
kunne tilby et relevant tilbud til publikum, 
men også å følge med i tiden som institusjon. 
Videre vil jeg ta med meg ønsket om kulturar- 
rangementer fordi biblioteket har anledning til 
å tilby arrangementer for mindre målgrupper 
enn kulturhuset. I tilegg vil arrangementer i 
liten skala gi bedre anledning til å bli kjent med 
de andre i publikummet. Til slutt vil jeg ta med 



meg ønsket om utveksling av kunnskap fordi 

o 7" jeg mener at dette aspektet er veldig viktig i 

tiltak, hvor begge parter lar et utbytte av a lære } ° r o f i i i 

ii et folkebibliotek. Bade tilgang til ny teknolo- 

hverandre noe. i / 

gi, kulturarrangementer og utveksling av 

~ t- a * i 4-ruj j kunnskap vil være med på å styrke det sosiale 

3. «Er det noe som kunne vært forbedret ved 1 1 1 1 i i i 

U . U1 . . , to t aspektet til biblioteket og gjøre det til et inter- 

bibhoteket som et sted a møte andre menne- r & &; 

, ~ essant møtested i samfunnet. 
sker?» 

På det siste spørsmålet går det igjen ønsker om 

lengre åpningstider, kaffi, flere sitteplasser og 

flere arrangementer. Her fikk jeg ikke så mange 

svar, men de som svarte ønsket tydelig flere 

aktiviteter inn i biblioteket. Det er tydelig at det 

er et ønske om biblioteket som et sosialt sted 

Hovedfunn 



Folkebiblioteket er et svært viktig rom i sam- 
funnet, fordi det er et sted hvor alle i sam- 
funnet er velkomne. Det viktigste og mest 
sentrale funnet jeg avdekket gjennom mine 
undersøkelser var en endring i bruken av folke- 
biblioteket. I takt med et stadig mer digitalisert 
samfunn endres bruken av biblioteket fra en 
utlånsentral til et sosialt møtested. Bokutlånet 
på folkebiblioteket har stagnert, og e-bøkene 
blir mer og mer vanlig i Norge. På bakgrunn 
av dette er det derfor nødvendig å revitalisere 
folkebiblioteket ved å skape et sosialt møtested 
som vektlegger læring og opplevelser. 

Optimal helhetlig løsning 

Den optimale helhetlige løsningen for mitt 
prosjekt ville vært å skape et helhetlig konsept 
for folkebibliotekene ved å samarbeide med 
andre. Dette ville innebåret en felles nasjon- 
al nettportal hvor all informasjon, bøker og 
aktiviteter kunne vært tilgjengelig for publi- 
kum. For å få til dette ville jeg samarbeidet med 
Norsk bibliotekforening og en web designer. 
Folkebibliotekene skulle også hatt en felles 
nasjonal logo som gjør biblioteket lett gjen- 
kjennbart i bybildet, samt på nettet og andre 
steder. Her ville jeg samarbeidet med en grafisk 
designer. I tillegg mener jeg at det er behov 
for en uniformering av bibliotekarene, og for 
å få til dette ville jeg arbeidet sammen med en 
klesdesigner. 



Designstrategi 



Målgruppe 



Hovedmålgruppen er innbyggerne på Nesttun. 
Sekundærmålgruppen er alle i samfunnet. 
Det er lovfestet at alle i samfunnet har rett til å 
bruke folkebiblioteket, og det er derfor viktig å 
tilrettelegge for at alle i samfunnet som ønsker 
å bruke dette tilbudet har et godt tilbud. 

Gjennom dette prosjektet har jeg som mål å 
bidra til å revitalisere folkebiblioteket som et 
sosialt møtested. På bakgrunn av mine un- 
dersøkelser har jeg avdekket at biblioteket har 
endret bruksmønster. Bokutlånet har stagnert, 
og biblioteket har endret seg fra en utlånsentral 
til et oppholdsrom. I min løsning vil jeg fokus- 
ere på møtene som oppstår mellom brukerne, 
samt møtet mellom bruker og bibliotekar. 
Jeg vil tilrettelegge for aktiviteter og arrange- 
menter, og arbeide med å synliggjøre tilbudet. 
Biblioteket skal være en åpen og inviterende 
møteplass, og aktivitene som foregår skal i stor 
grad være synlig både inne i biblioteket og ute 
fra gaten. 

Videre vil jeg ta utgangspunkt i prosjektet «de- 
moteket» ved Bergen offentlige bibliotek. 
Dette vil jeg gjøre for å involvere brukerne mer 
i tilbudet, både dem som stiller ut verk og dem 
som opplever dem. Jeg vil synliggjøre tilbudet 
gjennom å vise frem arbeidene i stor skala og 
skape et område for samarbeid og diskusjon. 

På bakgrunn av mine undersøkelser vil jeg ta 
høyde for at e-bøkene blir en del av tilbudet i 
fremtiden, og jeg vil derfor se på hvilken rolle 
papirbøkene skal ha i lokalet. Jeg vil se på hvor- 
dan jeg skal synliggjøre boksamlingen, og hvor 
stor samlingen skal være. 

Videre vil jeg ikke tegne inn en tradisjonell sk- 
ranke, basert på mine undersøkelser om pros- 
jektet «det skrankeløse bibliotek». Dette betyr 
at bibliotekaren beveger seg ute i lokalet frem- 
for å sitte bak en skranke. Jeg ønsker å fokusere 
på møtet mellom bruker og bibliotekar, og ved 
at bibliotekaren går ute i biblioteklokalet blir 
det enklere for publikum å ta kontakt. Slik kan 
bibliotekaren hjelpe å finne frem i informasjon- 
sjungelen og kvalitetssikre det publikum ønsker 



å foreta seg. Jeg vil tilrettelegge for at det er 
steder hvor bruker og bibliotekar kan møtes 
enten stående eller sittende. 

For å oppnå dette målet vil jeg utarbeide en ny 
planløsning for Fana filial. Jeg vil videre tegne 
en møbelkolleksjon som støtter opp under 
møter mellom mennesker, og som oppfordrer 
til samtale og samarbeid. 

For å oppnå målet vil jeg 
utarbeide en ny planløsning 
for Fana filial. Jeg vil videre 
tegne en møbelkolleksjon 
som støtter opp under 
møter mellom mennesker, 
og som oppfordrer til 
samtale og samarbeid. 

Min rolle som designer 

Min rolle i dette prosjektet vil være å synlig- 
gjøre tilbudet og planlegge biblioteket som et 
sosialt møtested ved å utarbeide en ny plan- 
løsning. Videre vil jeg tegne en møbelkolleks- 
jon som støtter opp under møter mellom 
mennesker. 



med at det er viktig at det tilrettelegges for at 
mange aktiviteter kan foregå samtidig. I tillegg 
skal det fokuseres på det sosiale aspektet, og 
det er viktig at alle er inkludert dersom folke- 
biblioteket skal fremstå som et spennende og 
aktivt møtested. Videre har jeg valgt Fana filial 
som det biblioteket jeg skal arbeide med i mitt 
prosjekt, fordi det har en beliggenhet med et 
stort potensiale. Spesifikke tilbud i nærområ- 
det som er relevante for mitt prosjekt er Fana 
Kulturhus. Her finnes det tilbud for ungdom, 
men disse koster penger. Derfor vil jeg se på 
folkebiblioteket som et alternativt møtested 
for denne aldersgruppen hvor det blir tilbudt 
gratis kurs og materiell. En del av dette tilbu- 
det er «åpen scene», noe som også kunne vært 
tilbudt på biblioteket. Kulturhuset har også 
teaterforestillinger og konserter for barn og 
ungdom, og derfor mener jeg at folkebibliote- 
ket ikke trenger en stor scene, men kan utfylle 
dette tilbudet med mindre arrangementer. Til 
slutt presenterte jeg spørreundersøkelsen som 
jeg gjennomførte ved Fana filial. Resultatene 
var kort fortalt at 70% mente at biblioteket var 
et bra sted å møte nye mennesker. Videre fant 
jeg at «kafé/bar», «møte nye mennesker» og 
«tilgang til ny teknologi» var situasjoner som 
kunne vært bedre tilrettelagt for på biblioteket, 
og dette er stikkord som jeg velger å bruker 
videre i prosjektet. 



Konklusjon 



Dette kapittelet startet med en analyse av tre 
folkebibliotek i Hordaland. Hovedfunnene var 
at bibliotekslokalene er sterkt preget av bokhyl- 
ler og tanken om at lokalet skal fungere som en 
lesesal. Derfor brukes bokhyllene som romdel- 
ere for å skape mange skjermede sitteplasser. 
Jeg fant også ut at støy er et problem når det 
kommer mange barn på besøk. Jeg konkluderer 

Ideutvikling 



Ettersom mine undersøkelser viser at bruken av folkebibliote- 
ket har endret seg, vil jeg fokusere på det sosiale møtestedet, 
og se på hvilke sosiale situasjoner jeg kan tilrettelegge for på 
biblioteket. I tillegg vil jeg se på mulighetene for hvordan den 
nye teknologien kan brukes i biblioteket. Umiddelbart ser jeg at 
biblioteket sitt tilbud med fordel kan synliggjøres bedre, og jeg 
vil derfor undersøke hvordan dette kan gjøres. I denne oppgaven 
vil jeg utforme møbler til bibliotek, men ettersom folkebibliote- 
ket er i sterk endring, ser jeg at det behøves å legges et grunnlag 
for biblioteket. Derfor velger jeg å løse interiøret først, for så å 
arbeide videre med møbeldesign. 



Utarbeiding av planløsning 

Folkebiblioteket er i dag delt opp i avdelinger 
for bestemte aldersgrupper eller interesser. 
Eksempler på disse er barneavdeling, lokalhis- 
torisk avdeling, ungdomsavdeling, musikka- 
vdeling, filmavdeling, osv. Dette er helt klart en 
logisk løsning når man skal sortere en bok- 
samling og presentere den for publikum, men 
dersom bøker ikke lenger er en sentral del av 
biblioteket, trenger man da ulike avdelinger? 
Hva skjer om lokalet i stedet for er delt opp i 
soner som inkluderer alle aldersgrupper og 
interesser? Noe av det verdifulle med folkebib- 
lioteket er nettopp det at alle typer mennesker 
kommer, og at det oppstår lavintensive møter. 
Hvordan kan det tilrettelegges for flere slike 
møter? På grunnlag av disse tankene deler jeg 
bibliotekslokalet opp i tre soner: møter/sosialt, 
konsentrasjon og arrangementer. Videre lurer 
jeg på hva som skjer dersom boksamlingen 
fj er nes helt eller delvis. Bøker er en stor del 
av hva folk flest forbinder med bibliotek, men 



samfunnet endrer seg og det blir stadig mer 
vanlig å finne informasjon og underholdning 
på internett. I tillegg vil e-bøkene sannsynligvis 
bli en naturlig del av hverdagen i fremtiden, 
og enten dette er biblioteket sitt system eller et 
privateid system, vil det med stor sannsynlighet 
påvirke folkebiblioteket. Min første tanke var 
å fjerne bøkene fullstendig, og gjøre e-bøkene 
sentrale i fremtidens bibliotek. Hva skulle 
bibliotekslokalet inneholde da? Trenger man 
da det fysiske rommet? Etterhvert begynte jeg 
å arbeide med en vegg hvor utvalgte elementer 
skulle få en sentral plass, mens det resterende 
materiellet er lagret i magasin. Utstillingen kan 
for eksempel inneholde det nyeste eller den 
kan være satt opp tematisk. På denne måten 
vil brukerne bli mer eksponert for forskjellige 
bøker og materiell, og brukerne eksponeres for 
elementer de vanligvis ikke ville sett på. Ønsker 
brukerne å se på flere bøker, kan de finne dette 
i magasinet eller få hjelp av en bibliotekar til å 
finne det frem. Videre vil jeg vise utvalgte steg i 
utarbeidingen av planløsningen. 

Utvalgte steg i prosessen 

Utvalgte bøker på den vinklede veg- 
gen midt i lokalet. Arrangementene 
foregår i et lukket rom i midten for 
å unngå støy i resten av lokalet. 
Glassvegger på sidene for å synlig- 
gjøre arrangementene. Sosial sone 
mot gågaten med trapp ned til bok- 
samlingen. Sone for konsentrasjon og 

arbeid mot hovedveien. 

Arrangementene i midten av 
lokalet, men bare delvis lukket. 
Glassvegger rundt slik at arrange- 
mentene er synlige. Utstilling av 
bøker på denne veggen, mens resten 
av boksamlingen er i underetasjen. 

Dele biblioteket inn i to seperate 
avdelinger med kafé i midten. Her er 
det læringsrom og performativt rom 
mot hovedveien og inspirasjonsrom 
og møterom mot gågaten. Skape et 
landskap i deler av lokalet. 








*^s£2 












^ 



k^V^SS^ 



^i-jj^* 51 - 







/ 












(7 

1 

1 













E^ S '*rdfa Off | 



Trekke biliotekets tilbud ut mot sidene 
slik at de blir synlige ute fra gatene. 
Scene i et landskap hvor gulvet "bret- 
ter seg opp" som et teppe mot gågat- 
en og under skimtes boksamlingen. 
Mot hovedveien er det studieplasser 
og digitalt verksted. 










Kafé i en skog inne i biblioteket. Mot 
gågaten er det lagt til rette for en 
scene, og det er åpent ned til boksam- 
lingen. Mot hovedveien ligger 
performativt rom og læringsrom. 

I midten ligger en kafé med utsikt over 
en liten skog. Mot gågaten er det en 
scene i hjørnet, og åpent ned til deler 
av boksamlingen. Mot hovedveien er 
det lukkede rom for læringsituasjoner. 



Rund scene med en øy i midten hvor 
foredragsholderen skal stå. Under 
denne skimtes boksamlingen. Mot 
hovedveien er det rom for læring med 
store bord som skal skape et 
fellesskap mellom brukerne. 



Åpent ned i midten til boksamlingen 
i underetasjen. Mot gågaten en stor 
scene som følger terrenget ute. Mot 
hovedveien lounge, digitalt verksted 
og tilbaketrukket sone for konsentrert 
arbeid bakerst i lokalet. 



Bar i tilknytning til scenen som følger 
retningen på scenen. Mot hovedveien 
er det en lounge, en sone for demotek 
og digitalt verksted, visning av ar- 
beider, og bakerst en stillesone. 







Arbeidsmodell i målestokk 1 :50 




Samtidig som jeg skisset på plan- 
løsningen bygde jeg en modell av 
biblioteklokalet for å arbeide med 
rom og møbler. Jeg utforsket hvilk- 
en form og retning scenen kunne 
ha. Skulle denne være åpen eller 
lukket, og skulle den kun fungere 



som en scene eller også som et 
sted å sitte? Jeg arbeidet også 
med plassering av heis og trapper. 
Videre arbeidet jeg med hvordan 
bokhyllene skulle plasseres i lo- 
kalet, og hvordan bøkene skulle 
eksponeres for besøkende. 

Samtidig som jeg arbeider med 
planløsningen vurderer jeg 
fortløpende hvilken situasjon jeg 
kan utarbeide møbler til. 

Hvordan skape 

interaksjon 

mellom fremmede 

i biblioteket? 

Skisser av møbler som lar 
besøkende sitte alene i rommet 
sammen med andre. Fokus på de 
lavintensive møtene i 
folkebiblioteket. 





Det som er spesielt interessant med folkebib- 
lioteket er nettopp det at et tverrsnitt av 
befolkningen bruker lokalet, og jeg har derfor 
vært interessert i situasjoner hvor ulike men- 
nesker møtes og utveksler kunnskap. Derfor 
sendte jeg ut en forespørsel på debattforumet 
«biblioteknorge» om hvilke tilbud som finnes 
i dag. Det viser seg at mange bibliotek bruker 
ungdomskoleelever til å lære pensjonister data. 
Dette er noen av svarene jeg fikk: 



«Vi bruker en elevbedrift på 
Fiskå ungdomsskole hvert 
år når vi arrangerer Senior- 
surfdag. De underviser eldre 
(definert som 50 +) som man- 
gler elementær IT-kunnskap 
i bruk av PC på nett. Vi har 
veldig gode erfaringer med 
dette, og har gjort dette i 
mange år nå. Mange eldre gir 
uttrykk for at det var hyggelig 
å møte sånn en kjekk ung- 
dom.» 




«Hei! Ullensaker bibliotek 
har i en årrekke hatt et fast 
samarbeid med Jessheim 
videregående skole om 
dataundervisning til seniorer. 
Kjøre faste kurs å fem uker 
ca. to økter per år - vinter og 
høst. Dette er en integrert del 
av undervisningen ved skolen, 
elevene er ypperlige veiledere 
og de får en god kompetanse. 
Seniorene er strålende 
fornøyde. Og vi også. 

Sosiale landskap rundt 
interaktive bord 

«Hei! Har du hørt om "Lytte- 
venner"? Pensjonister lytter til 
elever i 2.-4. klassene. Jeg vet 
ikke i hvilken grad prosjektet er 
forankret i bibliotekene.» 




Jeg jobber videre med 
situasjonen rundt interaktive 
bord, fordi dette er et tilbud 
hvor mange kan sitte 
sammen og dele informasjon. 

Utprøving av form og 
retninger for benker 
i planløsningen. 




Skalamodell av benk i 1:10 




Benken kan settes sammen på ulike måter. 
Den kan stå rundt et interaktivt bord, men kan 
også brukes alene. Formen er inviterende og 
oppfordrer til en uformell setting rundt bordet. 

Videre skisser jeg på 
møtet mellom bruker 

og bibliotekar. 

Flyttbart eller 
fastmontert? 
Sitte lenge eller kort? 
Åpent eller lukket? 
Sitte eller stå? 









Skalamodell av sofa i 1:10 



Sofa med bord og høy rygg gir skjerming og 
ro for samtale. Sofaen kan speilvendes slik 
at bordene kan kobles i hverandre, eller to 
sofaer satt mot hverandre kan danne mindre 
rom. 

Videre skisser jeg på romlige møbler for å 
skape rom for samtale. 




Serie av skisser av hengende sam- 
talemøbler. Den første er enkel og 
åpen, mens de andre har bord som et 
skille mellom de som samtaler. Kan 
det være et bord som henger ned? 
Eller kan det være en kasse som man 
møtes gjennom? 




Under utprøving sammen med en medstudent oppdaget jeg a 
sen fungerer godt for skjerming av omgivelsene og det var ber 
lig å føre en samtale gjennom den. Det er godt å kunne justere 
avstanden til samtalepartneren i løpet av samtalen, men dette 
vanskelig med de integrerte setene, og jeg velger derfor å arbe 
videre med en seperat samtaleboks og sittemøbel. Jeg arbeidéi 
derfor videre med raske skisser i papir for å finne formen. 

Ved å bruke en asymmetrisk form kan brukerne 
av biblioteket velge hvilken retning de ønsker å 
skjermes for. Dette passer både for en eller to 
personer. Polstring i tak og vegger gir rom for 
samtaler og bedrer akustikken. 




iskjærte vegger gir ski 



Skalamodell av samtaleboks i 1:10 





Boksen danner mindre rom ved å speilvendes 
og stå på rekke. Rommene er enten 
inviterende og åpne, og henvender seg mot 
biblioteklokalet, eller de er lukkede og 
skjermede, og gir rom for konsentrasjon. 

Boksen kan henge fra taket eller stå på gulvet. 
Skal den være fastmontert eller flyttbar? 

Hvor stor skal boksen være for å passe til flest 
mulig? Skal hjørnene være rette eller 
avrundede? Hvordan skal man sitte til? 

Prototypeutvikling 



For å teste om samtaleboksen fungerer i praksis, velger 
jeg å bygge en prototype av denne. Hvordan ser bok- 
sen ut i rommet? Gir den nok skjerming? Hvordan er det 
å sitte inni denne boksen? Fungerer det for to personer 
å diskutere og samabeide? Gir den nok rom for samtale 
og konsentrasjon i et offentlig rom? 

Jeg har hatt utprøving av dimensjoner hvor jeg har bedt 
mennesker i forskjellige høyder om å sitte en stund inne 
i boksen sammen med meg. Til slutt kom jeg frem til en 
dimensjon hvor de innvendige målene er 75 cm. 

Kapittel 6 
Resultat 



Jeg har i dette prosjektet arbeidet med Fana 
filial på Nesttun, og har valgt å ta utgang- 
spunkt i de originale veggene og inngang- 
spartiene. Prosjektet har lagt hovedvekt på 
folkebiblioteket som en sosial møteplass. På 
bakgrunn av undersøkelsene i kapittel 1 har 
jeg valgt å tilrettelegge for både lavinten- 
sive og høgintensive møter. Det er viktig å 
kunne komme til biblioteket alene og bruke 
lokalet til å være alene sammen med andre, 
men også at biblioteket er et sted å diskutere, 
samarbeide og samhandle aktivt med andre 
mennesker. Videre er det også lagt vekt på å 
skape et rom for mange ulike aktiviteter og 
soner hvor alle i samfunnet kan delta. Dette 
mener jeg er en forutsetning for å skape et 
godt bibliotekrom i samfunnet. Et av målene 
mine har vært å synliggjøre tjenestene og 
potensialet i folkebiblioteket. Derfor har jeg 
tegnet en åpen og oversiktlig planløsning 
hvor de mest aktive sonene er plassert ved 
vinduene og henvender seg til gaten utenfor. 



Fra inngangspartiet skal det som besøkende 
være enkelt å få oversikt over lokalet og de 
tilbudene biblioteket tilbyr. Fra inngang- 
spartiet får de besøkende full oversikt over 
den fysiske boksamlingen i underetasjen. 
Samlingen legger fundamentet for de sosiale 
aktivitetene som foregår i hovedetasjen, og på 
fondveggen over boksamlingen vises det ar- 
beider fra demoteket i stort format. Å samle 
alle papirbøkene på ett sted har gitt mulighet 
for å skape mer helhetlige sosiale soner. Fordi 
de besøkende ikke blir gjemt bak bokhyller 
blir det mer fokus på de lavintensive møtene. 
Mot gågaten er det tilrettelagt for opplevels- 
er, noe som hovedsaklig skjer på scenen. De 
store trappetrinnene fortsetter ut i gaten, og 
skaper sitteplasser både inne og ute. I denne 
sonen ligger også baren som fungerer som 
kafé på dagtid. Mot hovedveien er det til- 
rettelagt for læring. Her kan de besøkende 
benytte seg av inteaktive bord og det er rom 
for samtaler og samarbeid. 

Møbleringplan 



■TFil 




Hovedetasje 

Underetasje 

Universell utforming 

Folkebiblioteket er et statlig tilbud som alle i 
samfunnet har rett til å bruke. Derfor er det 
svært viktig at biblioteket har en universell ut- 
forming som sikrer en god opplevelse for alle. 
Derfor har jeg tilrettelagt for terskelfri inngang 
og automatiske dører. Jeg har lagt vekt på at det 
skal være enkelt å få oversikt over lokalet, og at 
det skal være en god og variert belysning. Dette 
gjelder både den generelle belysningen og 
punktbelysning i lokalet. Trappene skal merkes 
ved hjelp av lys. Videre har jeg lagt vekt på å 
få en god akustikk i lokalet (se avsnittet om 
akustikk). Møbleringen er variert, og vil derfor 
oppfylle mange ulike behov. Det er heis ned til 
scenen og videre ned i underetasjen, hvor det 
blant annet er toalett for bevegelseshemmede. 

Materialer 

Jeg har valgt å bruke et mindre utvalg materi- 
aler som skal gå igjen i hele lokalet. De origi- 
nale veggene i betong har jeg valgt å beholde, 
men jeg har valgt å legge vegg til vegg teppe på 
gulvet. Videre har jeg valgt bjørk som materiale 
i møblene jeg tegner selv, samt bokhyllene i 
underetasjen og rekkverkene. Denne tresorten 
er valgt fordi den er lys og har en rolig over- 
flate, og vil gi et nordisk preg på interiøret. 
I scenen har jeg valgt å bruke Kebony Dette 
materialet er hovedsaklig valgt fordi scenen 
skal fortsette ut i gaten, og jeg ønsker en helhet 
mellom scenen ute og inne. Videre har jeg valgt 
å bruke tre ulike tekstiler fra serien Koksdal fra 
Gudbrandsdalen Uldvarefabrik, fordi dette er 
tekstiler som egner seg svært godt til offenlig 
miljø. 

Akustikk 

God akustikk er viktig i biblioteket dersom det 
skal fungere som et godt møtested hvor det 
foregår mange ulike aktiviteter. Dette er spesielt 
viktig i mitt prosjekt ettersom alle aktiviteter 
skal skje i det samme rommet. Akustikken vil 
jeg løse ved å bruke ulike akustiske elementer. 
Derfor har jeg valgt å bruke teppe på gulvet 

med CAS-stempling (carpet concept acoustic 
system) fra Carpet Concept. Teppene har en 
tredimensjonal struktur som reduserer re- 
fleksjonen av lydbølger. Jeg har valgt teppet 
«Concept 501» som egner seg spesielt godt til 
områder utsatt for mye bruk. 

CAS Carpets are acoustically effective carpets 
whose backs are clad with a specially developed 
membrane layer as well as felt in different thick- 
nesses. They act as strong absorbers for medium 
and high frequencies and achieve maximum sound 
absorption in the frequency range 250 to 1000 
Hz that is especially important when it comes to 
speech. 1 

Flere steder i lokalet har jeg valgt å henge opp 
lydabsorberende panel fra Offecct. Jeg har 
valgt panelet «Bella», som er spesialdesignet 
for lys lyd i det øvre frekvensområdet (500 Hz 
og over). Panelet reduserer lyd som kan op- 
pfattes som støykilder, som telefonsamtaler og 
stemmer, og jeg mener derfor at det egner seg 
godt i et bibliotek. I tillegg har jeg bevisst valgt 
å bruke polstrede møbler, som også vil påvirke 
akustikken i lokalet, samt akustisk himling. Jeg 
har valgt «Troldtekt akustikk», fra Tepo, som er 
treullsementplater fremstilt av tre og sement. 
Platene har gode lydabsorberende egenskaper 
som reduserer sjenerende støy og skaper god 
akustikk. 2 Samlet sett vil disse grepene gjøre at 
lydnivået dempes og gi en god akustikk. Disse 
grepene blir prinsippet for å løse akustikken i 
mitt prosjekt. Videre tar jeg hensyn til akustik- 
ken i utarbeidelsen av møblene. 



Materialer på motsatt side: 

1 Tekstil fra GU: Koksdal 670 

2 Tekstil fra GU: Koksdal 830 

3 Tekstil fra GU Koksdal 120 

4 Bjørk heltre/bjørk kryssfiner 

5 Plasstøpt betong 

6 Teppe fra Concept Carpet (501/320) 



1 Carpet-concept.de (se URL-liste) 

2 tepo.no (se URL-liste) 




Baren 

Baren er godt synlig fra gågaten, og kombi- 
nasjonen bar og scene forteller noe om den 
nye funksjonen til folkebiblioteket. Baren er 
plassert ved scenen, men har ikke en videre 
sentral plassering i lokalet. Dette er valgt fordi 
baren ikke skal oppleves som et kjøpepress, noe 
som er i tråd med folkebibliotekets filosofi. Jeg 
mener det er viktig å beholde folkebiblioteket 
som et uforpliktende lavterskeltilbud hvor 
det er mulig å oppholde seg uten at det nød- 
vendigvis skal koste noe. Derfor har jeg valgt 
å ikke tilrettelegge for en spesifikk kafésone i 
lokalet, men legge til rette for at det er mulig å 
kjøpe noe å drikke eller spise og nyte dette hvor 
som helst i lokalet. Baren skal fungere som kafé 
på dagtid, og tilby varme og kalde drikker samt 
enkel servering. Ferdige påsmurte rundstykker 
og annet bakverk skal leveres ferdig påsmurt til 
kafeen, og det er derfor ikke behov for et større 
kjøkken. I tillegg skal baren disponere et lager- 
lokale i underetasjen hvor det kan lagres drik- 
kevarer og diverse annet utstyr. På kveldstid 
kan baren også servere alkoholholdig drikke, 
for eksempel i forbindelse med arrangementer 
på scenen. Fra baren har man god oversikt over 
scenen og resten av lokalet, og fungerer således 
som en forlengelse av sitteområdet rundt 
scenen. 

Demoteket 

Demoteket skal være en rød tråd gjennom 
hele lokalet. På fondveggen i midten av lokalet 
vil det være visning av arbeider i stort format. 
Mange viser seg i dag frem på internett via you 
tube, blogger, instagram osv, men det finnes få 
eller ingen steder hvor man kan få vise frem 
arbeidene sine i stort format i et offentlig bygg. 
I sonen for læring er det tilrettelagt for samar- 
beid og kursvirksomhet. I denne sonen er det 
rom for å diskutere, møte andre med samme 
interesser og utveksle kunnskap. Eksempler 
på dette kan være ungdom som hjelper eldre 
med å digitalisere gamle fotografier, profes- 
jonelle utøvere som holder kurs, pensjonister 



som lærer barn gamle teknikker eller ungdom 
som samarbeider om et felles prosjekt. På 
scenen kan deltakerne vise frem arbeid ved 
for eksempel å holde konsert, lese opp tekst, 
holde foredrag eller synge. Demoteket bind- 
er sammen de ulike delene av biblioteket. De 
ordinære aktivitetene til folkebiblioteket ligger i 
bunn, mens demoteket binder lokalsamfunnet 
sterkere sammen. 

Bibliotekaren sin rolle 

På bakgrunn av «det skrankeløse bibliotek» 
har jeg valgt bort den tradisjonelle skranken. 
Bibliotekarene skal i stedet gå rundt i lokalet 
og tilby hjelp og veiledning til brukerne der de 
oppholder seg. Bibliotekarne skal være synlige 
i lokalet ved hjelp av en uniform, men dette er 
ikke et aspekt jeg kommer til å gå nærmere inn 
på. Ved hjelp av et nettbrett har bibliotekarene 
tilgang til internett og bibliotekets database og 
kan dermed hjelpe besøkende hvor som helst 
i lokalet. Innlevering og utlån av bøker skjer 
hovedsaklig via automater i underetasjen, men 
kan også bli utført i baren. Her kan brukerne 
også låne laptop, nettbrett eller lesebrett. I 
tillegg vil bibliotekarene fungere som kuratorer 
for demoteket og kvalitetsikre innholdet i det 
som vises. 

Interaktivt bord 

Jeg har valgt å tilrettelegge for flere situasjoner 
rundt interaktive bord i biblioteket, og jeg har 
valgt å bruke det interaktive bordet «Samsung 
SUR40». Et interaktivt bord er en liggende 
dataskjerm. Bordet er designet for å kunne 
brukes fra alle kanter samtidig og er derfor 
godt egnet til å samarbeide og dele informasjon 
med andre. Bordet er velegnet til en læringsitu- 
asjon, og kan brukes til internett, spill, bilder 
og innebygd programvare. Trykkskjermen 
gjør bordet enkelt og intiutivt å bruke. Den 
nye teknologien «pixel sence» gjør at bordet 
kan samarbeide med andre datamaskiner og 
mobiltelefoner, samt objekter med en spesifikk 
form som kan brukes til å utføre en forpro- 

grammert funksjon. Bordet bruker opera- 
tivsystemet Microsoft surface, og målgruppen 
er offentlig bruk, som butikker, media- og 
underholdningsbransjen og helse, utdanning- 
og statlige institusjoner. Et interaktivt bord kan 
brukes til veldig mange ulike aktiviteter. Dette 
er konkrete eksempler på hvilke aktiviteter som 
kan foregå rundt bordet i biblioteket: 



Deltagerne til demoteket kan tegne direkte 
på skjermen og forklare ideer for hverandre 

Ungdommer kan sitte sammen og spille 
spill 

Pensjonister kan lære å bruke datamaskin 
på en intuitiv måte av ungdommer 



Pensjonister kan lese nyheter og diskutere 
sammen 



Bibliotekaren kan hjelpe med å finne frem 
og kvalitetsikre informasjon 



Elever kan samarbeide om å finne informas- 
jon til oppgaver på skolen 




Interaktivt bord: «Samsung SUR40». Mål: L 108,5 x B 69,9 x H 10,2 cm. 

BIBLIOTEKET I BYROM MET Scenen i biblioteket er dratt ut i byrommet og danner sitteplasser i 
gågaten. Dette danner et åpent og inviterende rom, og synliggjør folkebiblioteket som et sosialt m 

i I Ult 

SCENE 

Scenen vil romme en mengde ulike arrangementer, for eksempel foredrag, konserter, 
opplesninger, debatter, lesestund for barn og opptredener i regi av demoteket. Trappetrinnene 
kan også fungere som en uformell møteplass hvor man har utsikt mot gågaten. 



BOKSAMLINGEN 

Boksamlingen i underetasjen danner fundamentet for de sosiale aktivitetene. Samlingen sees 
ikke fra gaten, men er det første man ser når man ankommer biblioteket. Sonen for læring er sett 
mot hovedveien, og her vil det foregå kurs, ulike former for samarbeid og møter mellom 
bibliotekar og bruker. 

SOSIALT LANDSKAP 

Benkene danner sosiale landskap rundt interaktive bord og oppfordrer til samarbeid. Bak danner 
sofaene mindre rom for møter mellom mennesker, og den asymmetriske formen gir en variasjon 
mellom åpne og lukkede rom. Avlastningsflaten kan brukes ved arbeid på laptop, nettbrett, 
lesebrett eller lignende. 



DIALOGBOKS 

Dialogboksene gir rom for dialog mellom to mennesker i et offentlig rom. Ved å speilvende den 
asymmetriske formen dannes det vekselvis åpne og lukkede rom. Dialogboksene er her sett 
gjennom vinduet fra hovedveien. 

Resultat av 
møbler 




U u u 



Med den beskyttende ryggen skaper sofaen rom for dialog i 
det offentlige rom. Den asymmetriske formen er lukket og gir 
beskyttelse på den ene siden, men er åpen og luftig på den andre. 
Her er det en avlastningsflate for laptop, nettbrett, lesebrett og 
tilsvarende. Slik sitter man skjermet, men har god oversikt og er 
likevel synlig for andre mennesker. Sofaen kan settes sammen på 
ulike måter og danne mindre rom. 

Materialer: polstring og bein i heltre bjørk. 
Mål: H 1500 B 1400 D 700 SH 440 

Benkene tilrettelegger for en sosial setting rundt et interaktivt bord. 
Benkene gir anledning til å sitte på langsiden av bordet og samhandle 
fra begge sider av bordet. Samtidig er det rom for at flere kan komme 
til og sitte på siden i tilknytning til det som skjer rundt bordet. Benk- 
en kan også brukes alene, og kan settes sammen på flere ulike måter. 

Materialer: polstring og bein i heltre bjørk 
Mål: H 440 B 2300 D 1000 SH 440 





Dialogboksen gir rom for dialog og samarbeid mellom to personer i 
et offentlig rom. Fordi bordet er asymmetrisk kan brukeren selv velge 
hvilken side av rommet en ønsker å bli skjermet for, samtidig som en 
har oversikt. Stående på en rekke dannes det små rom som enten er 
lukkede eller åpne og inviterende. Polstringen inne i boksen vil dempe 
lyden av samtalen, og i taket er det montert lys. Bordet vil fungere 
som et blikkfang ved at deler av polstringen synes utenfra, og vise 
mennesker som samhandler. 



Materialer: 18 mm kryssfinér bjørk og polstring 
Mål: H 790 B 790 D 790 

Kapittel 7 
Evaluering 



Innledning 

Gjennom dette kapittelet vil jeg reflektere og 
vurdere over hvorvidt undersøkelsene som 
ligger til grunn for prosjektet er valide og 
reabile. Undersøkelsene jeg vil gå gjennom 
er de åtte bibliotekene i Europa, intervjuet av 
demoteket ved Bergen offentlige bibliotek og 
de tre analysene av folkebibliotek i Hordaland. 
Til slutt vil jeg vurdere spørreundersøkelsen jeg 
selv gjennomførte ved Fana filial. Deretter vil 
jeg drøfte de etiske aspektene rundt interiøret 
i folkebiblioteket som institusjon. Jeg vil så gå 
inn på de viktige og relevante kritereiene som 
jeg mener ligger til grunn for å evaluere dette 
prosjektet. Til slutt vil jeg drøfte hvorvidt jeg 
har svart på problemstillingen. 



Refleksjon over validiteten 
og reliabiliteten på mine 
undersøkelser 



Bibliotek i Europa 

Jeg har i oppgaven min presentert åtte store 
bibliotek i Europa. Fem av disse har jeg selv 
dratt til og observert, men ikke intervjuet noen 
brukere eller ansatte. De tre siste har jeg ikke 
selv besøkt, men lest om i boken «Biblioteket 
i byudviklingen - opplevelse, kreativitet og 



innovation», og er tatt med for å vise et større 
mangfold av nytenkning innen biblioteksmil- 
jøet. Boken er skrevet av tre professorer ved 
Det Informationsvidenskabelige Akademi i 
København, og bibliotekene er derfor beskrevet 
av fagkyndige. Hensikten med undersøkelsene 
har vært å få en forståelse for hvordan lokalene 
til store bibliotek fremstår og i hvor stor grad 
det er lagt vekt på boksamlingen. Siden jeg selv 
ikke har dratt på befaring til alle bibliotekene, 
kan det være ulikt hvordan min egen tolkning 
av disse bibliotekene er. På de bibliotekene jeg 
selv ikke har besøkt har jeg ikke kunnet ob- 
servere stemningen og de fysiske forholdene, 
men kun sett fotografier av lokalene. Jeg har i 
disse bibliotekene gått glipp av opplevelsen av 
å være fysisk til stede og å observere stemnin- 
gen, akustikken og de andre besøkende. Likevel 
mener jeg at fotografiene sammen med fork- 
larende tekst gir et inntrykk av lokalene og 
tilbudene. På bakgrunn av dette konkluderer 
jeg med at de åtte bibliotekene gir en bredd- 
eforståelse av større bibliotek i Europa. 

Intervju av demoteket 

Demoteket ved Bergen offentlige bibliotek er 
en sentral del av oppgaven min, og derfor in- 
tervjuet jeg tre stykker som er involvert i dette 
prosjektet. Intervjuet ble gjennomført på et 
møterom på Bergen offentlige bibliotek. Det ble 
satt av god tid til intervjuet og det ble servert 
kaffi. Vi satt rundt et møtebord, og intervjuet 

var i starten formelt. Etterhvert ble det imidler- 
tid mer uformelt, og bibliotekarene begynte å 
diskutere nye ideer seg i mellom. Ettersom den 
ene bibliotekaren er initativtakeren til prosjek- 
tet, vil noen av svarene selvsagt være farget av 
det. I tillegg mener jeg at intervjuet ble påvir- 
ket av at jeg er designstudent, og at de er i en 
fase hvor de ønsker en nysatsning av demote- 
ket. Ettersom teksten i etterkant ble sendt til 
gjennomlesning, skal faktaopplysningene være 
korrekte, og jeg har prøvd å være så objektiv 
som mulig i min beskrivelse. Min beskrivelse 
av demoteket er basert på egne observasjoner, 
faktaopplysninger og de ansatte sin beretning 
om hvordan tilstanden for demoteket er i dag. 
Derfor mener jeg at mine opplysninger om 
demoteket er valide. 

Analyse av folkebibliotek 

Høsten 201 1 dro jeg på befaring til Tysnes 
folkebibliotek, Os folkebibliotek og Fana 
filial sør for Bergen. Jeg valgte disse bibliote- 
kene fordi de ligger i kommuner med ulikt 
innbyggertall. Et utvalg på tre bibliotek gir 
muligens ikke et veldig solid grunnlag for en 
analyse, men etter mitt skjønn fremstår de 
andre mindre folkebibliotekene i Hordaland 
på mer eller mindre samme måte. Jeg mener 
derfor at resultatene av analysen trolig hadde 
blitt de samme dersom jeg hadde undersøkt 
flere bibliotek og at disse tre bibliotekene gir et 
representativt utvalg for mindre folkebibliotek 
i området. I tillegg har jeg tidligere i oppgaven 
presentert åtte store bibliotek i Europa, og jeg 
mener at dette samlet sett vil gi et bredt bilde 
av hvordan bibliotek fremstår i dag. I løpet av 
befaringen intervjuet jeg biblioteksjefene og 
gjorde egne observasjoner av bibliotekloka- 
let. Jeg har kun sett på publikumsarealet, som 
også inkluderer inngangspartiet. På befaringen 
så jeg på hvordan bibliotekene er lokalisert, 
førsteinntrykket av lokalet, møbleringen, 
akustikk, universell utforming, hvilke arrange- 
menter de har og hvordan de forholder seg 
til e-bøker. To av bibliotekene hadde jeg aldri 



besøkt før, og det tredje er det svært sjelden jeg 
er innom. Dette ligger i hjemkommunen min, 
men ligger ikke i det samme lokalet som da jeg 
vokste opp. Derfor mener jeg at min opplevelse 
av bibliotekene i stor grad er et førstegangsinn- 
trykk. Da jeg intervjuet biblioteksjefene ble det 
satt av god tid til intervjuene og jeg fikk servert 
kaffi. Det ble stilt de samme spørsmålene for å 
gi bibliotekene et likt sammenligningsgrunn- 
lag, men intervjuene fikk en uformell tone og 
liknet mest en samtale. At jeg ble tatt så godt i 
mot gav selvsagt et svært godt førsteinntrykk 
av institusjonene. Likevel dreide intervjuene 
seg for det meste om faktaopplysninger, og på 
befaringen prøvde jeg å holde meg så objektiv 
som mulig. Derfor mener jeg at presentasjonen 
av de tre bibliotekene i stor grad er objektive, 
mens det i analysedelen er mine egne tolk- 
ninger det blir lagt vekt på. Derfor kan det 
selvsagt være ulikt fra hvordan det er i virke- 
ligheten. Et eksempel på dette er akustikken, 
som kan være vanskelig å vurdere ordentlig 
etter kort tid. De tre befaringene er gjort med 
korte mellomrom, og derfor gir fotografiene 
og analysen av lokalene et godt grunnlag for 
sammenligning. På bakgrunn av dette mener 
jeg at faktaopplysningene er valide og gir et 
godt sammenligningsgrunnlag, men mine egne 
observasjoner kan være farget av intervjusitu- 
asjonen. 

Spørreundersøkelsen 

Jeg stod selv og delte ut spørreundersøkelsen 
i bibliotekslokalet i løpet av en vanlig tirsdag, 
og jeg tilbudte alle som kom inn i lokalet om å 
delta i undersøkelsen. Ikke alle ønsket å delta, 
og i løpet av denne dagen fikk jeg inn 61 svar. I 
tillegg var det ikke ønsket av biblioteksjefen at 
jeg delte ut spørreundersøkelsen rundt lun- 
sjtider, fordi mange er innom biblioteket kun 
for å levere inn bøker, og ville gjerne oppfattet 
det som negativt å bli heftet med spørsmål om 
å være med i undersøkelsen. På bakgrunn av 
dette har undersøkelsen muligens ikke nok 
respondenter til å danne et bilde av hva gjen- 

nomsnittsbrukeren mener. Alle som deltok i 
undersøkelsen ble tilbudt Twist, noe som var 
særlig populært hos barn og pensjonister, og 
dette kan også ha farget svarene noe. Samtidig 
bidrog nok sjokoladen til at flere tok seg tid 
til å svare. Videre var det ulik respons på de 
ulike spørsmålene. Det første spørsmålet svarte 
samtlige på, og dette mener jeg derfor gir et 
godt overblikk. På spørsmål nummer to skulle 
respondentene krysse av på tre alternativer. 
Her krysset noen av på ett, noen på to, noen 
på tre og andre på fire. Derfor gir ikke disse 
svarene et representativt bilde på hva brukerne 
ønsker. I tillegg kan det være grunn til å vur- 
dere om spørsmålet var formulert på en måte 
som gav rom for feiltolkning. Noen av svaral- 
ternativene kan også tolkes på ulike måter. Et 
eksempel på dette er «utveksling av kunnskap» 
som i realiteten kan romme veldig mye, og 
det kan derfor være ulikt hva respondenetene 
har lagt i dette når de har valgt dette svaralter- 
nativet. På det siste spørsmålet var det 41 av 
61 respondanter som svarte, hvorav 12 svarte 
«nei». På dette spørsmålet er det gjerne de mest 
dedikerte brukerne som kommer med forslag. 
De har gjerne i forkant reflektert over hva de 
kunne ønske seg på biblioteket. På bakgrunn 
av disse momentene konkluderer jeg derfor 
med at svarene ikke nødvendigvis gir et gjenn- 
omsnittlig bilde på hva brukerne av Fana filial 
ønsker, og jeg mener derfor at svarene ikke er 
valide. På tross av dette har jeg valgt å bruke 
enkelte momenter fra svarene videre i prosjek- 
tet, fordi jeg så at dette var noe jeg kunne bygge 
videre på. 

Oppsummering 

Det foregående avsnittet har inneholdt refleks- 
jon og vurdering over hvorvidt undersøkelsene 
som ligger til grunn for prosjektet er valide 
og reabile. Undersøkelsene av åtte bibliotek 
i Europa er valide til tross for at jeg ikke selv 
har vært på befaring til alle. Min beskrivelse 
av demoteket er basert på egne observasjoner, 
faktaopplysninger og de ansatte sin beretning 



om hvordan tilstanden for demoteket er i dag. 
Derfor mener jeg at mine opplysninger om 
demoteket er valide. I analysen av tre folkebib- 
liotek i Hordaland er de tre befaringene er gjort 
med korte mellomrom, og derfor gir fotogra- 
fiene og analysen av lokalene et godt grunnlag 
for sammenligning. Jeg mener at faktaop- 
plysningene om bibliotekene er valide og gir 
et godt sammenligningsgrunnlag, men mine 
egne observasjoner kan være farget av interv- 
jusituasjonen. Svarene på spørreundersøkelsen 
ved Fana filial gir ikke nødvendigvis et gjenn- 
omsnittlig bilde på hva brukerne av Fana filial 
ønsker, og jeg mener derfor at svarene ikke er 
valide. På tross av dette har jeg valgt å bruke 
enkelte momenter fra svarene videre i prosjek- 
tet, fordi jeg så at dette var noe jeg kunne bygge 
videre på. 

Etiske aspekter 

Lov om folkebibliotek 
§ 1. Målsetting 

Folkebibliotekene skal ha til oppgave å fremme 
opplysning, utdanning og annen kulturell virk- 
somhet gjennom informasjonsformidling og ved 
å stille bøker og annet egnet materiale gratis til 
disposisjon for alle som bor i landet. Det enkelte 
bibliotek skal i sine tilbud til barn og voksne legge 
vekt på kvalitet, allsidighet og aktualitet. Virksom- 
heten skal være utadrettet, og tilbudene skal gjøres 
kjent. Folkebibliotekene er ledd i et nasjonalt 
biblioteksystem. 1 

Det grunnleggende prinsippet til folkebib- 
lioteket er at det skal være gratis og tilgjengelig 
for alle som bor i Norge. Det er med andre 
ord lovfestet at biblioteket skal inkludere alle 
uavhengig av inntekt, sosial status og kul- 
turell bakgrunn. Derfor er det selvsagt et etisk 
problem dersom biblioteket bryter loven ved 
å ekskludere en eller flere grupper menne- 
sker. Dette aspektet har imidlertid flere sider. 



1 Lovdata.no (se URL-liste) 

Folkebiblioteket er et lavterskeltilbud hvor et 
bredt spekter av befolkningen kommer, og er 
et sted hvor det i høy grad bygges sosial kapital 
gjennom møtene mellom de ulike brukerne. 
Som jeg var inne på i kapittel 2 fører dette til 
at det bygges tilit mellom mennesker, noe som 
fører til at den generelle tiliten i samfunnet 
øker. Dette er svært viktig for å skape velfun- 
gerende samfunn. På bakgrunn av dette mener 
jeg at det er et etisk problem dersom en eller 
flere målgrupper føler seg ekskludert, fordi 
disse møtene er så viktig for samfunnet. Derfor 
er det viktig å tilrettelegge biblioteket slik at 
alle mennesker har et tilbud der, og ikke kun 
utvalgte grupper. Eksempler på dette kan være 
at biblioteket blir for teknologisk og dermed 
ekskluderer de som ikke mestrer den digitale 
hverdagen. Et annet eksempel er at biblioteket 
fremstår som en hypermoderne kafé hvor de 
med dårlig råd eksluderes eller at biblioteket 
ikke oppfyller kravene til universell utforming. 
Det er viktig at biblioteket er åpent for alle, 
men samtidig kan et altfor inkluderende bib- 
liotek tiltrekke seg grupper som ruspåvirkede 
og uteliggere. Dette er et etisk dilemma fordi 
man på den ene siden er lovpålagt å inkludere 
alle, samtidig som man ønsker å skape et miljø 
hvor alle trives. Det er i dag ingen som legger 
seg opp i hvilke aktiviteter man velger å utføre 
på biblioteket. Man kan da diskutere om bib- 
lioteket kun skal fungere som et møtested som 
er varmt og tørt, eller om innholdet er viktigst. 
Dersom folkebiblioteket utelukkende fungerer 
som et møtested, mener jeg at enkelte grupper 
sannsynligvis vil slutte å bruke det. Kunnskap 
står sentralt i biblioteket, og det er viktig å tilby 
materiell og aktiviteter som bygger opp under 
dette dersom biblioteket skal tiltrekke seg alle 
lag av befolkningen. 

Oppsummering 

Det er lovfestet at folkebiblioteket skal være 
åpent og tilgjengelig for alle i samfunnet, og det 
er derfor et etisk dilemma dersom en eller flere 
grupper i samfunnet blir ekskludert. Dette kan 



skje ved at folkebiblioteket blir for teknologisk 
eller at det ikke oppfyller krav til universell 
utforming. Det er viktig at biblioteket er åpent 
for alle, men samtidig kan et altfor inkluderen- 
de bibliotek tiltrekke seg grupper som ruspå- 
virkede og uteliggere. Dette er et etisk dilemma 
fordi man på den ene siden er lovpålagt å in- 
kludere alle, samtidig som man ønsker å skape 
et miljø hvor alle trives. 

Viktige og relevante kriterier 
for å evaluere prosjektet 

Innovativt 

Gjennom dette prosjektet ønsker jeg å revital- 
isere folkebiblioteket ved å legge vekt på den 
sosiale dimensjonen ved biblioteket. Det er 
med andre ord viktig å endre folks oppfatning 
av biblioteket og hva dette tilbudet kan inne- 
holde. Det er også viktig at denne effekten ikke 
er midlertidig, men noe som varer over lengre 
tid. Derfor vil et av kriteriene for å evaluere 
mitt prosjekt være i hvilken grad bibliotek- 
tilbudet er innovativt. Dette kan måles ved å 
sammenligne interiør og tilbud med andre 
bibliotek. Det kan også måles i hvor stor grad 
det er tatt hensyn til den generelle utviklingen i 
samfunnet, for eksempel den digitale utviklin- 
gen. For å måle om tilbudet holder seg over tid 
må det prøves i full målestokk over en lengre 
tidsperiode. 

Inkluderende 

Stadig flere av folkebibliotekets tjenester blir 
tilgjengelige via internett og jeg legger derfor 
vekt på den sosiale dimensjonen ved bibliote- 
ket. Jeg vil skape et biblioteksrom som er åpent 
og inviterende og som dermed synliggjør 
bibliotekets aktiviteter. Derfor vil det andre 
kriteriet for å evaluere dette prosjektet være at 
det er inkluderende. Folkebibliotekets grunn- 
leggende prinsipp er at det skal være åpent for 
alle, og derfor er det viktig å ta hensyn til alle 
grupper når det legges til rette for et møtested. 

Med dette mener jeg ikke soner for de enkelte 
gruppene, men at alle har mulighet til å be- 
nytte seg av biblioteket. Dette kan for eksempel 
gjelde at biblioteket i utgangspunktet skal være 
gratis. Legger man for eksempel til rette for en 
kafé eller restaurant i lokalet er det viktig at 
dette ikke oppleves som kjøpepress. For å måle 
om biblioteket er inkluderende bør det prøves 
ut i full målestokk for deretter å måle hvem 
som benytter seg av tilbudet. Det kan også vur- 
deres hvilke tilbud det er lagt til rette for, og om 
tilbudene vil være synlige i bybildet. Dette kan 
vurderes ut i fra planløsninger og illustrasjoner 
av interiøret. 

Sosial læring 

Sosial læring står sentralt i prosjektet, og 
dette innebærer i all hovedsak utveksling av 
kunnskap mellom to eller flere personer. Dette 
kan foregå på flere måter, både gjennom aktive 
møter, utstillinger og arrangementer. I tillegg 
skal bibliotekaren skal ha en aktiv rolle ute 
i bibliotekslokalet. I dette ligger det at bib- 
liotekaren ikke skal sitte bak en skranke, men 
være ute blant publikum. Derfor vil det tredje 
relevante kriteriet for å evaluere mitt prosjekt 
være i hvilken grad det er lagt til rette for sosial 
læring. Dette kan måles ved å se på hvilke 
sosiale læringsituasjoner jeg har tilrettelagt for. 
Utover dette er det komplisert å kartlegge, og 
for å finne ut om dette fungerer må tilbudet 
testes i full skala over lengre tid. I tillegg må det 
foretas en undersøkelse for å kartlegge hvem 
som har benyttet seg av tilbudet og hvilket 
læringsutbytte de satt igjen med. 

Har jeg svart på 
problemstillingen? 

Problemstillingen min er: "På bakgrunn av 
den digitale brytningstiden bibliotekene står 
overfor, hvordan kan jeg fornye interessen for 
folkebiblioteket?". 



Folkebibliotekene står overfor en digital 
brytningstid. Internett er i dag en selvsagt del 
av hverdagen, og flere og flere tjenester blir 
vanlige via internett. I tillegg er e-bøkene på vei 
inn i hverdagen. Om dette blir en del av folke- 
biblioteket sin tjeneste eller en privat løsning 
man må betale for, som musikktj enesten 
Spotify eller streamingtj enesten Netflix, er ikke 
mulig å si på nåværende tidspunkt. Uansett vil 
e-bøkene ha noe å si for folkebiblioteket sitt 
generelle tilbud. På bakgrunn av denne ut- 
viklingen stilte jeg spørsmålstegn ved hvordan 
jeg kan fornye interessen til folkebiblioteket. 
Gjennom mine undersøkelser fant jeg ut at 
folkebiblioteket er i endring. Bokutlånet har 
de siste årene stagnert, mens besøkstallet har 
steget, noe som betyr at folkebiblioteket endrer 
seg fra en utlånsentral til et oppholdsrom. På 
bakgrunn av disse funnene har jeg i min op- 
pgave sett på hva som skjer med biblioteket når 
det sosiale møtestedet vektlegges. 

Innholdet 

På mange måter har jeg i min løsning arbeidet 
med størrelsesforholdene i bibliotekets tilbud. 
Jeg har flyttet boksamlingen ned i underetas- 
jen, slik at den ikke fungerer som skillevegger 
i de sosiale sonene, og det er ikke mulig å se 
boksamlingen fra gaten. Den fysiske samlin- 
gen av bøker sees først når man kommer inn i 
biblioteklokalet. Jeg har med andre ord visuelt 
fjernet boksamlingen som blir så sterkt for- 
bundet med folkebiblioteket fra utsiden. Det 
er grunn til å stille spørsmålstegn til om det er 
en god løsning å gjøre den fysiske boksamlin- 
gen mindre tilgjengelig for de besøkende. På 
den ene siden kan dette føre til at det blir lest 
færre papirbøker, men det kan også føre til at 
det er spennende å gå ned i et rom som uteluk- 
kende består av bøker. Videre kan det hende at 
dersom man belyser litteratur på andre måter, 
kan det være enklere for enkelte å laste ned en 
e-bok enn å finne en papirbok. Ulik litteratur 
kan bli belyst ved for eksempel å ha besøk av 
forfattere, bibliotekarer som leser utdrag fra 



137 



bøker, database hvor det er mulig å søke etter 
bøker utifra spesielle ønsker, arrangere leser- 
ing eller reklame for bøker på storskjermene. 
Derfor mener jeg at det ikke nødvendigvis er 
negativt å fjerne bøkene fra hovedlokalet, men 
at det er viktig å formidle litteratur på andre 
måter. Videre har jeg forstørret de sosiale 
sonene, og gjort den mellommenneskelige 
kontakten til det mest sentrale i bibliotekslo- 
kalet. Jeg har lagt vekt på både lavintensive og 
høgintensive møter, fordi begge disse måtene 
å oppholde seg i det offentlige rom er svært 
viktige. Derfor har jeg tilrettelagt for en variert 
møblering, og de fleste steder kan man være 
både alene og sammen med andre. Sofaen 
gir for eksempel skjerming, men lar samtidig 
besøkende ha oversikt over lokalet. Dette gir 
rom både for høyintensive møter, som en sam- 
tale, men også for lavintensive, fordi man kan 
sitte og observere andre mennesker. Benken gir 
rom for samarbeid og diskusjon over et inter- 
aktivt bord, eller kan fungere som frittstående 
benker som gir rom for uformelle møter. 
Samtaleboksen skaper rom for direkte samhan- 
dling mellom to mennesker, og gir skjerming i 
et offentlig rom. Videre har jeg forstørret tilbud 
som allerede finnes i bibliotek, som for eksem- 
pel demoteket. Dette er kun en enkelt hylle på 
Bergen offentlige bibliotek, men jeg har i mitt 
prosjekt synliggjort disse arbeidene ved å vise 
dem i stort format, samt å stille scene og arbe- 
idsone for disposisjon. 



kan brukes på alle bibliotek i Norge, men er 
først og fremst et innspill i debatten om hva 
folkebiblioteket skal være og hvordan det kan 
fremstå. Mitt prosjekt bidrar med innspill 
om å fokusere på sosiale møter i biblioteket. I 
tillegg er prosjektet et innspill på hvordan man 
synliggjøre tilbudet. Her tenker jeg på hvordan 
scenen er synlig fra gaten, hvordan trappen 
fortsetter ut i gaten og skaper utendørs benker 
og hvordan jeg ved hjelp av skjermer synliggjør 
det som skjer i lokalet eller det som skal skje. 



Konklusjon 



Gjennom min løsning har jeg fokusert på 
folkebiblioteket som et sosialt møtested. Jeg har 
utviklet en planløsning for Fana filial hvor det 
er tilrettelagt for ulike sosiale aktiviteter. I til- 
legg har jeg utabeidet en møbelkolleksjon som 
støtter opp under møter mellom mennesker, 
og som oppfordrer til samtale og samarbeid. På 
bakgrunn av disse momentene mener jeg at jeg 
har svart på problemstillingen. 



Prosessen 

Siden intensjonen for prosjeket er å fremme et 
forslag til folkebiblioteket om en endring, ble 
det gjennom prosessen viktig for meg å legge 
et grunnlag for denne endringen gjennom å 
utarbeide en ny planløsning. Derfor er omgiv- 
elsene og nytenkningen rundt tilbudet en stor 
del av oppgaven, og danner forutsetningene for 
møblene jeg har tegnet. 

Innspill i debatten om folkebiblioteket 

Mitt prosjekt er ikke en universalløsning som 

Ordliste 



Brokapital 

Brokapitalen bygger broer mellom mennesker 
fra forskjellige grupper og binder dem sam- 



men. 



Båndkapital 

Båndkapitalen er nære relasjoner, som familie, 
venner og etniske grupper. Dette er en grun- 
nleggende form for sosial kapital og skaper 
trygghet og mening for den enkelte. 

Dannet uoppmerksomhet 

Observasjon av andre mennesker akkurat lenge 
nok til å ta hensyn til dem og anerkjenne at de 
er der. Dette er en form for sosial interaksjon 
som gjør det behagelig å omgås i offentlige 
rom. 



Demotek 

Et undergrunnsbibliotek hvor man kan levere 
inn egenproduserte verk og få dem lånt ut på 
lik linje med resten av bibliotekets samling. 

E-bøker 

Et digitalt medium som tilsvarer en vanlig trykt 
bok. E-bøker kan leses på lesebrett, nettbrett, 
mobiltelefon, PDA eller en datamaskin. 

Høgintensive møter 

Møter mellom mennesker hvor begge parter er 
aktive, for eksempel en samtale. 



Interaktivt bord 

En liggende dataskjerm med trykkskjerm. 
Bordet er designet for å kunne brukes fra alle 
kanter samtidig og er derfor godt egnet til å 
samarbeide og dele informasjon med andre. 

Lavintensive møter 

Møter mellom mennesker hvor man 
eksponeres for fremmede, for eksempel på 
bussen eller på biblioteket. 

Lesebrett 

Et elektronisk apparat med en skjem uten lys. 
Et lesebrett kan brukes til å lese e-bøker, avisar- 
tikler og høre lydbok. 

Nettbrett 

Et elektronisk apparat med en trykkbasert sk- 
jerm. Et nettbrett brukes hovedsaklig til å lese 
innhold på internett. 

Skrankeløst bibliotek 

Bibliotekarene møter publikum ute i lokalet i 
stedet for bak en skranke, og ved hjelp av en 
bærbar PC eller et nettbrett kan de søke opp 
bøker og informasjon ute i bibliotekslokalet. 

Sosial kapital 

Samhandling mellom mennesker som fører til 
tilit, og måles gjennom spørsmål om folk har 
tillit til andre mennesker, også fremmede. I til- 
legg måles graden av tilitt til ulike institusjoner 
i samfunnet. 

